
	Dan id-dokument fih l-informazzjoni dwar il-prodott approvata għall-Victoza, bil-bidliet li saru mill-aħħar proċedura li affettwat l-informazzjoni dwar il-prodott (EMEA/H/C/PSUSA/00001892/202312) qed jiġu mmarkati.

Għal aktar informazzjoni, ara s-sit web tal-Aġenzija Ewropea għall-Mediċini: https://www.ema.europa.eu/en/medicines/human/epar/victoza


























ANNESS I

SOMMARJU TAL-KARATTERISTIĊI TAL-PRODOTT



1.	ISEM IL-PRODOTT MEDIĊINALI

Victoza 6 mg/ml soluzzjoni għall-injezzjoni f’pinna mimlija għal-lest


2.	GĦAMLA KWALITATTIVA U KWANTITATTIVA

1 ml ta’ soluzzjoni fih 6 mg ta’ liraglutide*. Pinna mimlija għal-lest fiha 18 mg ta’ liraglutide f’3 ml.

* analogu ta’ glucagon-like peptide-1 (GLP-1) uman magħmul minn teknoloġija tad-DNA rikombinanti f’Saccharomyces cerevisiae.


Għal-lista kompluta ta’ eċċipjenti, ara taqsima 6.1.


3.	GĦAMLA FARMAĊEWTIKA

Soluzzjoni għall-injezzjoni.
Soluzzjoni isotonika, ċara u mingħajr kulur jew kważi mingħajr kulur; pH=8.15.


4.	TAGĦRIF KLINIKU

4.1	Indikazzjonijiet terapewtiċi

Victoza hu indikat għat-trattament ta’ adulti, adolexxenti u tfal minn 10 snin u ’l fuq b’dijabete mellitus ta’ tip 2 li ma tkunx ikkontrollata tajjeb bħala żieda mad-dieta u l-eżerċizzju
•	bħala monoterapija meta metformin huwa kkonsidrat li mhuwiex adattat minħabba xi intolleranza 
•	bħala żieda ma’ prodotti mediċinali oħra għat-trattament tad-dijabete.
Għar-riżultati tal-istudji fir-rigward tat-teħid flimkien ma’ prodotti mediċinali oħra, l-effetti fuq il-kontroll gliċemiku u avvenimenti kardjovaskulari u l-popolazzjonijiet li ġew studjati, ara taqsimiet 4.4, 4.5 u 5.1.

4.2	Pożoloġija u metodu ta’ kif għandu jingħata

Pożoloġija

Biex ittejjeb it-tollerabilità gastro-intestinali, fil-bidu d-doża għandha tkun ta’ 0.6 mg liraglutide kuljum. Wara mill-inqas ġimgħa, id-doża għandha tiżdied għal 1.2 mg. Hu mistenni li xi pazjenti jmorru aħjar billi jkollhom żieda fid-doża minn 1.2 mg għal 1.8 mg u bbażat fuq ir-rispons kliniku, wara mill-inqas ġimgħa, d-doża tista’ tiżdied għal 1.8 mg biex jitjib iżjed il-kontroll gliċemiku. Dożi ta’ kuljum ogħla minn 1.8 mg mhumiex rakkomandati.

Meta Victoza jiżdied ma’ sulfonylurea jew insulina, għandu jiġi kkunsidrat tnaqqis fid-doża tas-sulfonylurea jew tal-insulina biex jitnaqqas ir-riskju ta’ ipogliċemija (ara taqsima 4.4). Terapija flimkien ma’ sulfonylurea hija valida biss għal pazjenti adulti. 

Il-monitoraġġ mill-pazjent stess tal-glucose fid-demm mhuwiex meħtieġ sabiex wieħed jaġġusta d-doża ta’ Victoza. Il-monitoraġġ mill-pazjent stess tal-glukożju fid-demm huwa meħtieġ biex taġġusta d-doża tas-sulphonylurea jew tal-insulina, b’mod partikulari meta t-trattament b’Victoza jkun inbeda u l-insulina titnaqqas. Huwa rrakkomandat approċċ gradwali għat-tnaqqis tad-doża tal-insulina.

Popolazzjonijiet speċjali

Pazjenti anzjani (> 65 sena)
L-ebda aġġustament fid-doża mhu meħtieġ ibbażat fuq l-età. 

Indeboliment renali 
L-ebda aġġustament fid-doża mhu meħtieġ għal pazjenti b’indeboliment renali ħafif, moderat jew sever. M’hemm ebda esperjenza terapewtika f’pazjenti b’mard renali fl-aħħar stadju u għalhekk Victoza ma jistax jiġi rrakkomandat għall-użu f’dawn il-pazjenti (ara taqsimiet 5.1 u 5.2).

Indeboliment epatiku 
Mhu rrakkomandat ebda aġġustament fid-doża għal pazjent b’indeboliment epatiku ħafif jew moderat. Victoza mhuwiex irrakkomandat għal pazjenti b’indeboliment epatiku sever (ara taqsima 5.2).

Popolazzjoni pedjatrika 
M’hemmx bżonn ta’ aġġustamenti fid-doża għal adolexxenti u tfal minn 10 snin u ’l fuq. M’hemmx tagħrif disponibbli għal tfal taħt l-10 snin (ara taqsimiet 5.1 u 5.2).  

Metodu ta’ kif għandu jingħata 

Victoza ma jistax jingħata ġol-vini jew ġol-muskoli.

Victoza jingħata darba kuljum fi kwalunkwe ħin, indipendentement mill-ikel, u jista’ jiġi injettat taħt il-ġilda fl-addome, fil-koxxa jew fin-naħa ta’ fuq tad-driegħ. Il-post fejn tingħata l-injezzjoni u meta tingħata, jistgħu jinbidlu mingħajr aġġustament fid-doża. Madankollu, hu preferibbli li Victoza jiġi injettat bejn wieħed u ieħor fl-istess ħin tal-jum, meta l-aktar ħin konvenjenti tal-jum ikun intgħażel. Is-siti tal-injezzjoni għandhom dejjem jinbidlu sabiex jitnaqqas ir-riskju ta’ depożiti ta’ amilojd fis-sit tal-injezzjoni (ara sezzjoni 4.8). Għal aktar istruzzjonijiet dwar l-għoti, ara taqsima 6.6.

4.3	Kontraindikazzjonijiet

Sensittività eċċessiva għas-sustanza attiva jew għal kwalunkwe wieћed mill-eċċipjenti elenkati fit-taqsima 6.1

4.4	Twissijiet speċjali u prekawzjonijiet għall-użu

Liraglutide m’għandux jintuża f’pazjenti b’dijabete mellitus ta’ tip 1 jew għall-kura ta’ ketoaċidosi dijabetika.

Liraglutide mhuwiex sostitut għall-insulina. Ġiet irrappurtata ketoaċidożi dijabetika fil-pazjenti li jiddependu mill-insulina wara waqfien jew tnaqqis rapidu tad-doża tal-insulina (ara sezzjoni 4.2).

M’hemm l-ebda esperjenza terapewtika f’pazjenti b’insuffiċjenza konġestiva tal-qalb ta’ klassi IV skont il-klassifika tan-New York Heart Association (NYHA) u għalhekk liraglutide mhuwiex irrakkomandat għall-użu f’dawn il-pazjenti.

Hemm esperjenza limitata f’pazjenti b’mard infjammatorju tal-imsaren u gastroparesi dijabetika. L-użu ta’ liraglutide  mhuwiex irrakkomandat f’dawn il-pazjenti peress li hu assoċjat ma’ reazzjonijiet avversi gastrointestinali temporanji li jinkludu nawseja, rimettar u dijarea.

Aspirazzjoni f’assoċjazzjoni ma’ anesteżija ġenerali jew sedazzjoni fil-fond

Ġew irrapportati każijiet ta’ aspirazzjoni pulmonari f’pazjenti li kienu qed jingħataw agonisti tar-riċettur  GLP-1 li kienu qed jingħataw anesteżija ġenerali jew sedazzjoni fil-fond. Għalhekk, iż-żieda fir-riskju ta’  kontenut gastriku residwu minħabba tbattil gastriku ttardjat (ara s-sezzjoni 4.8) għandu jiġi kkunsidrat  qabel it-twettiq tal-proċeduri b’anesteżija ġenerali jew sedazzjoni profonda.

Pankreatite akuta

Ġiet osservata pankreatite akuta bl-użu ta’ agonisti tar-riċetturi ta’ GLP-1. Il-pazjenti għandhom jiġu mgħarrfa dwar is-sintomi karatteristiċi ta’ pankreatite akuta. Jekk ikun hemm suspett ta’ pankreatite, liraglutide għandu jitwaqqaf; jekk tiġi kkonfermata pankreatite akuta, liraglutide m’għandux jerġa’ jinbeda (taqsimiet 4.8 u 5.1). 

Mard tat-tirojde

Fi studji kliniċi, ġew irrapportati, speċjalment f’pazjent li diġà kellhom xi mard tat-tirojde, avvenimenti avversi tat-tirojde bħal tkabbir fil-glandola tat-tirojde (goitre). Liraglutide għandu għalhekk jintuża b’kawtela f’dawn il-pazjenti.

Ipogliċemija

Pazjenti li jkunu qed jirċievu liraglutide flimkien ma’ xi sulfonylurea jew xi insulina jista’ jkollhom żieda fir-riskju ta’ ipogliċemija (ara taqsima 4.8). Ir-riskju ta’ ipogliċemija jista’ jitbaxxa permezz ta’ tnaqqis fid-doża tas-sulfonylurea jew tal-insulina.

Deidratazzjoni

F’pazjenti kkurati b’liraglutide, ġew irrapportati sinjali u sintomi ta’ deidratazzjoni li jinkludu indeboliment renali u insuffiċjenza renali akuta. Pazjenti kkurati b’liraglutide għandhom jiġu mgħarrfa dwar il-possibbiltà ta’ riskju ta’ deidratazzjoni kawża tal-effetti mhux mixtieqa gastrointestinali u jieħdu l-prekawzjonijiet sabiex ma jkunx hemm nuqqas ta’ fluwidi.

Eċċipjenti

Victoza fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

Traċċabilità

Sabiex titjib it-traċċabilità ta’ prodotti mediċinali bijoloġiċi, l-isem u n-numru tal-lott tal-prodott
li ngħata għandhom jitniżżlu b’mod ċar.

4.5	Interazzjoni ma’ prodotti mediċinali oħra u forom oħra ta’ interazzjoni

In vitro, liraglutide wera potenzjal baxx ħafna li jkun involut f’interazzjonijiet farmakokinetiċi ma’ sustanzi attivi oħrajn relatati ma’ ċitokrom P450 u li jintrabat mal-proteini fil-plażma.

Id-dewmien żgħir fit-tbattil gastriku minħabba liraglutide jista’ jinfluwenza l-assorbiment ta’ prodotti mediċinali orali li jingħataw fl-istess ħin. Studji dwar l-interazzjonijiet urew li ma kien hemm ebda dewmien fl-assorbiment li kien klinikament rilevanti u għalhekk m’hemm bżonn ta’ ebda aġġustament fid-doża. Xi ftit pazjenti li kienu kkurati b’liraglutide rrappurtaw mill-inqas episodju wieħed ta’ dijarea severa. Id-dijarea tista’ taffettwa l-assorbiment ta’ prodotti mediċinali orali li jittieħdu fl-istess ħin.

Warfarin u derivattivi oħra ta’ coumarin

Ma sar ebda studju ta’ interazzjoni. Ma tistax tiġi eskluża interazzjoni klinikament rilevanti ma’ sustanzi attivi b’solubilità baxxa jew b’indiċi terapewtiku żgħir bħal warfarin. Mal-bidu tal-kura b’Victoza f’pazjenti li jkunu qed jieħdu l-warfarin jew derivattivi oħra ta’ coumarin, hu rakkomandat li l-monitoraġġ tal-INR (International Normalised Ratio) ikun aktar frekwenti. 

Paracetamol

Liraglutide ma bidilx l-espożizzjoni totali ta’ paracetamol wara doża waħda ta’ 1000 mg. Is-Cmax ta’ paracetamol tnaqqas b’31% u t-tmax medjan ittardja b’sa 15-il minuta. L-ebda aġġustament fid-doża għall-użu fl-istess ħin ta’ paracetamol mhu meħtieġ.

Atorvastatin 

Liraglutide ma bidilx, b’mod li kien klinikament rilevanti, l-espożizzjoni totali ta’ atorvastatin wara l-għoti ta’ doża waħda ta’ atorvastatin 40 mg. Għalhekk, l-ebda aġġustament fid-doża ta’ atorvastatin mhu meħtieġ meta dan jingħata ma’ liraglutide. Is-Cmax ta’ atorvastatin tnaqqas bi 38%, u t-tmax medjan ittardja minn siegħa għal 3 sigħat b’liraglutide.

Griseofulvin
Liraglutide ma bidilx l-espożizzjoni totali ta’ griseofulvin wara l-għoti ta’ doża waħda ta’ griseofulvin 500 mg. Is-Cmax ta’ griseofulvin żdied b’37%, filwaqt li t-tmax medjan ma nbidilx. Aġġustamenti fid-doża ta’ griseofulvin u ta’ sustanzi oħra b’solubilità baxxa u permeabilità għolja mhumiex meħtieġa.

Digoxin

L-għoti ta’ doża waħda ta’ digoxin 1 mg ma’ liraglutide, irriżulta f’tnaqqis fl-AUC ta’ digoxin ta’ 16%; is-Cmax naqas b’31%. It-tmax medjan ta’ digoxin ittardja minn siegħa għal siegħa u nofs. L-ebda aġġustament fid-doża ta’ digoxin mhu meħtieġ ibbażat fuq dawn ir-riżultati.

Lisinopril 

L-għoti ta’ doża waħda ta’ lisinopril 20 mg ma’ liraglutide, irriżulta f’tnaqqis fl-AUC ta’ lisinopril ta’ 15%; is-Cmax naqas b’27% . It-tmax medjan ta’ lisinopril ittardja minn 6 sigħat għal 8 sigħat b’liraglutide. L-ebda aġġustament fid-doża ta’ lisinopril mhu meħtieġ ibbażat fuq dawn ir-riżultati.

Kontraċettivi orali

Liraglutide baxxa s-Cmax ta’ ethinyloestradiol u levonorgestrel bi 12 u 13%, rispettivament, wara l-għoti ta’ doża waħda ta’ prodott kontraċettiv orali. It-tmax ittardja b’siegħa u nofs b’liraglutide għaż-żewġ sustanzi. Ma kien hemm l-ebda effett klinikament rilevanti fuq l-espożizzjoni totali kemm ta’ ethinyloestradiol kif ukoll ta’ levonorgestrel. Għalhekk hu antiċipat li l-effett kontraċettiv ma jkunx affettwat meta jingħata flimkien ma’ liraglutide.

Insulina

Ebda interazzjoni kemm farmakokinetika u kemm farmakodinamika ma ġiet osservata bejn liraglutide u insulin detemir meta, fl-istat fiss, ġiet mogħtija doża waħda ta’ insulin detemir 0.5 U/kg ma’ liraglutide 1.8 mg f’pazjenti bid-dijabete tat-tip 2.

Popolazzjoni Pedjatrika

Studji ta’ interazzjoni saru biss fl-adulti.

4.6	Fertilità, tqala u treddigħ

Tqala

M’hemmx tagħrif biżżejjed dwar l-użu ta’ liraglutide waqt it-tqala. Studji fuq bhejjem urew ħsara fuq is-sistema riproduttiva (ara taqsima 5.3). Mhux magħruf ir-riskju potenzjali fuq in-nies.

Liraglutide m’għandux jintuża waqt it-tqala u minfloku hu rakkomandat l-użu tal-insulina .Jekk pazjenta tkun tixtieq li toħroġ tqila, jew jekk it-tqala sseħħ, il-kura b’Victoza għandha titwaqqaf.

Treddigħ

Mhux magħruf jekk liraglutide jitneħħiex fil-ħalib uman. Studji fuq l-annimali urew li hu baxx it-trasferiment fil-ħalib ta’ liraglutide u ta’ metaboliti li b’mod strutturali jixbhuh ħafna. Studji mhux kliniċi wrew tnaqqis, li kellu x’jaqsam mal-kura, fit-tkabbir tal-frieħ tat-twelid tal-firien li jkunu qed jerdgħu (ara taqsima 5.3). Minħabba nuqqas ta’ esperjenza, Victoza m’għandux jintuża waqt it-treddigħ.

Fertilità

Ħlief għal tnaqqis żgħir fin-numru ta’ trapjanti ħajjin, studji fl-annimali ma wrewx effetti ħżiena fir-rigward tal-fertilità.

4.7	Effetti fuq il-ħila biex issuq u tħaddem magni

Victoza m’għandu l-ebda effett jew ftit li xejn għandu effett fuq il-ħila biex issuq u tħaddem magni.
Il-pazjenti għandhom jingħataw parir biex jieħdu prekawzjonijiet biex jevitaw l-ipogliċemija waqt li jkunu qed isuqu jew jużaw il-magni, b’mod partikulari meta Victoza jintuża flimkien ma’ xi sulfonylurea jew xi insulina.

4.8	Effetti mhux mixtieqa

Sommarju tal-profil ta’ sigurtà

F’ħames provi kliniċi kbar u fit-tul ta’ fażi 3a, ’il fuq minn 2,500 pazjent adult  irċivew kura b’Victoza waħdu jew flimkien ma’ metformin, xi sulfonylurea (bi jew mingħajr metformin) jew metformin flimkien ma’ rosiglitazone.

L-iktar reazzjonijiet avversi rrappurtati b’mod frekwenti waqt il-provi kliniċi kienu disturbi gastrointestinali: nawseja u dijarea kienu komuni ħafna, filwaqt li rimettar, stitikezza, uġigħ addominali, u dispepsja kienu komuni. Fil-bidu tat-terapija, dawn ir-reazzjonijiet avversi gastrointestinali jistgħu jseħħu b’mod iktar frekwenti. Dawn ir-reazzjonijiet normalment jonqsu fi żmien ftit ijiem jew ġimgħat meta titkompla l-kura. L-uġigħ ta’ ras u nażofarinġite kienu wkoll komuni. Barra minn hekk, l-ipogliċemija kienet komuni, u komuni ħafna meta liraglutide jintuża flimkien ma’ xi sulfonylurea. Ipogliċemija severa kienet l-iżjed osservata meta kien hemm it-teħid flimkien ma’ xi sulfonylurea.

Lista f’forma tabulari tar-reazzjonijiet avversi

Tabella 1 telenka reazzjonijiet avversi rrapurtati fi provi kkontrollati fit-tul ta’ Fażi 3a, il-prova LEADER (prova dwar l-effett kardjovaskulari wara użu fit-tul) u rapporti spontanji (wara t-tqegħid fis-suq). Il-frekwenzi għall-avvenimenti kollha ġew ikkalkulati fuq l-inċidenza tagħhom fil-provi kliniċi ta’ fażi IIIa.
Il-frekwenzi huma definiti bħala: Komuni ħafna (≥1/10); komuni (≥1/100 sa <1/10); mhux komuni (≥1/1,000 sa <1/100); rari (≥1/10,000 sa <1/1,000); rari ħafna (<1/10,000), mhux magħruf (ma tistax tittieħed stima mid-dejta disponibbli). F’kull grupp ta’ frekwenza,r-reazzjonijiet avversi huma mniżżla bl-aktar serju l-ewwel segwit minn dawk anqas serji.


Tabella 1	Ir-reazzjonijiet avversi identifikati minn studji fit-tul u kkontrollati ta’ fażi 3a, il-prova dwar l-effett kardjovaskulari wara użu fit-tul (LEADER) u minn rapporti spontanji (wara t-tqegħid fis-suq)

	Sistema tal-klassifika tal-organi MedDRA

	Komuni ħafna
	Komuni
	Mhux komuni
	Rari
	Rari ħafna
	
Mhux magħruf

	Infezzjonijiet u infestazzjonijiet
	
	Nażofarinġite
Bronkite
	
	
	
	

	Disturbi fis-sistema immuni
	
	
	
	Reazzjonijiet anafilattiċi
	
	

	Disturbi fil-metaboliżmu u n-nutrizzjoni
	
	Ipogliċemija
Anoressija
Tnaqqis fl-aptit
	Deidratazzjoni
	
	
	

	Disturbi fis-sistema nervuża
	
	Uġigħ ta’ ras
Sturdament
	Disgewżja
	
	
	

	Disturbi tal-qalb
	
	Żieda fir-rata ta’ taħbit tal-qalb
	
	
	
	

	Disturbi gastro-intestinali
	Nawseja
Dijarea
	Rimettar
Dispepsja
Uġigħ fin-naħa ta’ fuq tal-addome
Stitikezza
Gastrite
Gass fl-istonku
Nefħa addominali
Mard tar-rifluss gastroesofagali Skonfort addominali
Uġigħ fis-snien
	Tbattil gastriku mdewwem
	Ostruzzjoni intestinali
	Pankreatite (inkluż pankreatite nekrotizzanti)
	

	Disturbi fil-fwied u fil-marrara
	
	
	Kolelitijażi
Koleċistite
	
	
	

	Disturbi fil-ġilda u fit-tessuti ta’ taħt il-ġilda
	
	Raxx
	Urtikarja
Ħakk
	
	
	Amilojdożi tal-ġilda

	Disturbi fil-kliewi u fis-sistema urinarja
	
	
	Indeboliment renali
Insuffiċjenza renali akuta
	
	
	

	Disturbi ġenerali u kondizzjonijiet ta’ mnejn jingħata
	
	Għeja kbira
Reazzjonijiet fis-sit tal-injezzjoni
	Telqa ġenerali
	
	
	

	Investigazzjonijiet
	
	Żieda fil-livell ta’ lipase*
Żieda fil-livell ta’ amylase* 

	
	
	
	


* Minn provi kliniċi kkontrollati ta’ fażi 3b u 4, fejn ġew ikkalkulati biss.

Deskrizzjoni ta’ reazzjonijiet avversi partikulari

Fi prova klinika b’liraglutide bħala monoterapija ir-rati ta’ ipogliċemija rrappurtati b’liraglutide kienu aktar baxxi mir-rati rrappurtati għal pazjenti kkurati b’komparatur attiv (glimepiride). L-iktar reazzjonijiet avversi rrappurtati b’mod frekwenti kienu disturbi gastrointestinali, infezzjonijiet u infestazzjonijiet.

Ipogliċemija
F’provi kliniċi, il-biċċa l-kbira tal-episodji ta’ ipogliċemija kkonfermata kienu minuri.Fil-prova b’liraglutide bħala monoterapija ma ġie osservat ebda episodju ta’ ipogliċemija severa. Ipogliċemija severa tista’ sseħħ b’mod mhux komuni u kienet osservata l-aktar meta liraglutide jittieħed flimkien ma’ xi sulfonylurea (0.02 avvenimenti/pazjent fis-sena). Ħlief mas-sulfonylureas, kienu ftit ħafna l-episodji (0.001 avvenimenti/pazjent fis-sena) li ġew osservati meta liraglutide ingħata flimkien mal- antidijabetiċi orali. Ir-riskju ta’ ipogliċemija hija baxxa meta l-insulina bażilari u liraglutide jintużaw flimkien (1.0 avvenimenti għal kull pazjent fis-sena, ara taqsima 5.1). Fil-prova LEADER, episodji ipogliċemiċi severi ġew irrapportata b’rata aktar baxxa b’liraglutide vs plaċebo (1.0 vs 1.5 avvenimenti għal kull 100 pazjent kull sena; stima ta’ proporzjoni ta’ rata ta’ 0.69 [0.51 to 0.93]) (ara taqsima 5.1). Għal pazjenti kkurati b’insulina mħallta minn qabel fil-linja bażi u mill-inqas għas-26 ġimgħa sussegwenti, ir-rata ta’ ipogliċemija severa kienet ta’ 2.2 avvenimenti għal kull 100 persuna kull sena kemm għal liraglutide u kemm għal plaċebo.

Reazzjonijiet avversi gastrointestinali
Meta ħadu liraglutide flimkien ma’ metformin, 20.7% tal-pazjenti rrappurtaw mill-inqas episodju wieħed ta’ nawseja, u 12.6% tal-pazjenti rrappurtaw mill-inqas episodju wieħed ta’ dijarea. Meta ħadu liraglutide flimkien ma’ xi sulfonylurea, 9.1% tal-pazjenti rrappurtaw mill-inqas episodju wieħed ta’ nawseja, u 7.9% tal-pazjenti rrappurtaw mill-inqas episodju wieħed ta’ dijarea. Il-biċċa l-kbira tal-episodji kienu minn ħfief sa moderati u seħħew b’mod li kien jiddependi mid-doża. Bit-tkomplija tat-terapija, il-frekwenza u s-severità naqsu fil-biċċa l-kbira tal-pazjenti li inizjalment kellhom in-nawseja.

Pazjenti >70 sena jista’ jkollhom aktar effetti gastrointestinali meta kkurati b’liraglutide.
Pazjenti b’indeboliment renali ħafif u moderat (tneħħija tal-kreatinina 60–90 ml/min u 30–59 ml/min, rispettivament) jista’ jkollhom aktar effetti gastrointestinali meta kkurati b’liraglutide.

Kolelitijażi u koleċistite
Ġew irrapportati xi każijiet ta’ kolelitijażi (0.4%) u koleċistite (0.1%) matul il-provi kliniċi kkontrollati u fit-tul ta’ fażi 3a b’liraglutide. Fil-prova LEADER, il-frekwenza ta’ kolelitijażi u ta’ koleċistite kienu ta’ 1.5% u 1.1% għal liraglutide u ta’ 1.1% u 0.7% għal plaċebo, rispettivament (ara taqsima 5.1).

Amilojdożi tal-ġilda
Tista’ sseħħ amilojdożi tal-ġilda fis-sit tal-injezzjoni (ara sezzjoni 4.2).

It-twaqqif ta' xi pazjenti milli jkomplu jipparteċipaw fl-istudju
L-inċidenza li xi pazjenti waqfu jipparteċipaw fl-istudju minħabba reazzjonijiet avversi kienet ta’ 7.8% għal pazjenti kkurati b’liraglutide u 3.4% għal pazjenti kkurati bil-komparatur, fil-provi kkontrollati u magħmula fit-tul (26 ġimgħa jew aktar). Għal pazjenti kkurati b’liraglutide, l-iktar reazzjonijiet avversi frekwenti li wasslu biex ikollhom jieqfu milli jipparteċipaw fl-istudju kienu nawseja (2.8% tal-pazjenti) u rimettar (1.5%).

Reazzjonijiet fis-sit tal-injezzjoni
Reazzjonijiet fis-sit tal-injezzjoni ġew irrappurtata f’madwar 2% tal-pazjenti li kienu qed jirċievu Victoza fi provi kkontrollati u magħmula fit-tul (26 ġimgħa jew aktar). Dawn ir-reazzjonijiet ġeneralment kienu ħfief.

Pankreatite
Ftit każijiet (<0.2%) ta’ pankreatite akuta kienu rrappurtati waqt provi kliniċi kkontrollati u fit-tul ta’ fażi 3 b’Victoza. Il-pankreatite ġiet irrapportata wkoll waqt li l-prodott kien qed jintuża fis-suq. Fil-prova LEADER, il-frekwenza ta’ pankreatite akuta kkonfermata permezz tal-aġġudikazzjoni kienet ta’ 0.4% għal liraglutide u ta’ 0.5% għal plaċebo, rispettivament (ara taqsimiet 4.4 u 5.1).

Reazzjonijiet allerġiċi
Reazzjonijiet allerġiċi inkluż urtikarja, raxx u ħakk ġew irrapurtati mill-użu ta’ Victoza fis-suq.
Ftit każijiet ta’ reazzjonijiet anafilattiċi b’sintomi addizzjonali bħal pressjoni baxxa, palpitazzjonijiet, qtugħ ta’ nifs u edima ġew irrapurtati mill-użu ta’ Victoza fis-suq. Ftit kienu l-każijiet (0.05 %) ta’ anġjoedima li ġew irrapportati waqt il-provi kliniċi kollha fit-tul ta’ Victoza.

Popolazzjoni pedjatrika
B’mod ġenerali, il-frekwenza, it-tip u s-severità tar-reazzjonijiet avversi fl-adolexxenti u fit-tfal ta’ 10 snin u ’l fuq kienu simili għal dawk osservati fil-popolazzjoni adulta. Ir-rata ta’ episodji kkonfermati ta’ ipogliċemija kienet ogħla b’liraglutide (0.58 avvenimenti/sena ta’ pazjent) meta mqabbel ma’ plaċebo (0.29 avvenimenti/sena ta’ pazjent). F’pazjenti ttrattati bl-insulina qabel episodju kkonfermat ta’ ipogliċemija, ir-rata kienet ogħla b’liraglutide (1.82 avveniment/sena ta’ pazjent) meta mqabbel ma’ plaċebo (0.91 avvenimenti/sena ta’ pazjent). Ma seħħ ebda episodju sever ta’ ipogliċemija fil-grupp ittrattat b’liraglutide. 

Rappurtar ta’ reazzjonijiet avversi suspettati

Huwa importanti li jiġu rrappurtati reazzjonijiet avversi suspettati wara l-awtorizzazzjoni tal-prodott mediċinali. Dan jippermetti monitoraġġ kontinwu tal-bilanċ bejn il-benefiċċju u r-riskju tal-prodott mediċinali. Il-professjonisti dwar il-kura tas-saħħa huma mitluba jirrappurtaw kwalunkwe reazzjoni avversa suspettata permezz tas-sistema ta’ rappurtar nazzjonali imniżżla f’Appendiċi V.

4.9	Doża eċċessiva

Fi provi kliniċi u l-użu fis-suq ġew irrapurtati dożi eċċessivi sa 40 darba aktar (72 mg) mid-doża rrakkomandata ta’ manteniment. L-avvenimenti rrapportati jinkludu nawseja severa, rimettar, dijarea u ipogliċemija severa. 
F’każ ta’ doża eċċessiva, kura adattata ta’ appoġġ għandha tinbeda skont is-sinjali u s-sintomi kliniċi tal-pazjent. Il-pazjent għandu jiġi osservat għal sinjali kliniċi ta’ deidratazzjoni u għandu jiġi mmonitorjat il-glukożju fid-demm.


5.	PROPRJETAJIET FARMAKOLOĠIĊI

5.1	Proprjetajiet farmakodinamiċi

Kategorija farmakoterapewtika: Mediċini użati fid-dijabete, analogi ta’ peptide-1 (GLP-1) li jxbħu lil glucagon. Kodiċi ATC: A10BJ02 

Mekkaniżmu ta’ azzjoni

Liraglutide hu analogu ta’ GLP-1 b’omoloġija fis-sekwenza għal GLP-1 uman ta’ 97% u li jintrabat ma’, u jattiva r-riċettur GLP-1. Ir-riċettur GLP-1 hu l-mira għal GLP-1 nattiv, ormon inkretin endoġenu li jżid is-sekrezzjoni tal-insulina miċ-ċelluli beta pankreatiċi u li tiddependi mill-glucose. B’kuntrast ma’ GLP-1 nattiv, liraglutide għandu profil farmakokinetiku u farmakodinamiku fil-bnedmin li hu adattat għall-għoti ta’ darba kuljum. Wara l-għoti taħt il-ġilda, il-profil imtawwal tal-azzjoni hu bbażat fuq tliet mekkaniżmi: awto-assoċjazzjoni, li tirriżulta f’assorbiment bil-mod; rabta mal-albumina; u stabbiltà enzimatika ogħla kontra l-enzimi dipeptidyl peptidase -4 (DPP-4) u endopeptidase newtrali (NEP), li jirriżultaw f’’half-life itwal fil-plażma .

L-azzjoni ta’ liraglutide issir permezz ta’ interazzjoni speċifika mar-riċetturi GLP-1, li twassal għal żieda f’adenosine monophosphate ċikliku (cAMP). Liraglutide jistimula s-sekrezzjoni tal-insulina b’mod li jiddependi mill-glucose. Fl-istess ħin, liraglutide ibaxxi s-sekrezzjoni għolja ta’ glucagon li ma tkunx f’waqtha, b’mod li wkoll jiddependi fuq il-glucose. Għaldaqstant, meta l-glucose fid-demm ikun għoli, is-sekrezzjoni tal-insulina tiġi stimulata u s-sekrezzjoni ta’ glucagon tiġi inibita. Mill-banda l-oħra, waqt l-ipogliċemija, liraglutide jnaqqas is-sekrezzjoni tal-insulina u ma jindebolixxix is-sekrezzjoni ta’ glucagon. Il-mekkaniżmu li jbaxxi l-glucose fid-demm jinvolvi wkoll dewmien żgħir fit-tbattil gastriku. Liraglutide jnaqqas il-piż tal-ġisem u l-ammont tax-xaħam fil-ġisem permezz ta’ mekkaniżmi li jinvolvu tnaqqis fil-ġuħ u tnaqqis fit-teħid tal-enerġija.

GLP-1 huwa regulatur fiżjoloġiku tal-aptit u tat-teħid tal-ikel, iżda l-mekkaniżmu preċiż ta’ azzjoni mhuwiex daqshekk ċar. F’studji fl-annimali, l-għoti b’mod periferiku ta’ liraglutide wassal għat-teħid minn reġjuni speċifiċi tal-moħħ li għandhom x’jaqsmu mar-regulazzjoni tal-aptit, fejn liraglutide, permezz tal-attivazzjoni speċifika tar-riċettur GLP-1 (GLP-1R), żied is-sinjali prinċipali tas-sens ta’ xaba’ u naqqas is-sinjali prinċipali tal-ġuħ, li b’hekk wassal għal tnaqqis fil-piż tal-ġisem.

Ir-riċetturi GLP-1 jidhru wkoll f’postijiet speċifiċi fil-qalb, fil-vaskulatura, fis-sistema immuni u fil-kliewi. F’mudelli ta’ aterosklerożi fil-ġrieden, liraglutide waqqaf il-progressjoni tal-plakka aortika u naqqas l-infjammazzjoni fil-plakka. Barra minn hekk, liraglutide kellu effett benefiku fuq il-lipidi fil-plażma. Liraglutide ma naqqasx id-daqs tal-plakka f’plakek li kienu diġà stabbiliti.

Effetti farmakodinamiċi

Liraglutide idum jaħdem għal 24 siegħa u f’pazjenti b’dijabete mellitus ta’ tip 2 itejjeb il-kontroll gliċemiku billi jbaxxi l-glucose fid-demm kemm fl-istat sajjem kif ukoll wara t-teħid tal-ikel.

Effikaċja klinika u sigurtà

Kemm it-titjib fil-kontroll gliċemiku kif ukoll it-tnaqqis fil-morbidità u l-mortalità kardjovaskulari huma parti integrali tat-trattament tad-dijabete tat-tip 2.

Saru ħames provi kliniċi double-blind, randomised, u kkontrollati ta’ fażi 3a fl-adulti biex jevalwaw l-effetti ta’ liraglutide fuq il-kontroll gliċemiku (Tabella 2). Il-kura b’liraglutide ġabet titjib klinikament u statistikament sinifikanti fl-emoglobina A1c glikosilata (HbA1c), fil-glucose fil-plażma fl-istat sajjem u fil-glucose wara t-teħid tal-ikel meta mqabbel mal-plaċebo.

Dawn il-provi kienu jinkludu 3,978 pazjent esposti b’dijabete mellitus ta’ tip 2 (2,501 pazjent kkurati b’liraglutide), 53.7% irġiel u 46.3% nisa, 797 pazjent (508 ikkurati b’ liraglutide) kellhom ≥65 sena u 113-il pazjent (66 ikkurati b’ liraglutide) kellhom ≥75 sena.

Saru provi oħra b’liraglutide li kienu jinkludu 1,901 pazjent f’erba’ provi kliniċi unblinded, randomised u kkontrollati (li kienu jinkludu 464, 658, 323 u 177 pazjent għal kull prova) u prova klinika waħda double-blind, randomised u kkontrollata f’pazjenti bid-dijabete mellitus tat-tip 2 u b’indeboliment renali moderat (279 pazjent). 

Sar ukoll studju kbir dwar l-effett kardjovaskulari (il-prova LEADER) b’ liraglutide f’9,340 pazjent bid-dijabete mellitus ta’ tip 2 li kien f’riskju kardjovaskulari għoli.

•	Kontroll gliċemiku

Monoterapija
Il-monoterapija għal 52 ġimgħa b’liraglutide waslet għal tnaqqis fl-HbA1c li kien statistikament sinifikanti u li baqa’ fiż-żmien meta mqabbel ma’ glimepiride 8 mg (-0.84% għal 1.2 mg, -1.14% għal 1.8 mg vs -0.51% għall-komparatur) f’pazjenti li qabel kienu ġew ttrattati jew bid-dieta u bl-eżerċizzju jew b’monoterapija ta’ OAD b’doża li ma kinitx taqbeż nofs id-doża massima (Tabella 2).

It-teħid flimkien ma’ antidijabetiċi orali
Liraglutide meta mogħti f’terapija kkombinata għal 26 ġimgħa, ma’ metformin, glimepiride jew metformin u rosiglitazone jew SGLT2i ± metformin, irriżulta fi tnaqqis statistikament sinifikanti u sostnut fl-HbA1c meta mqabbel ma’ pazjenti li kienu qed jirċievu l-plaċebo (Tabella 2).

Tabella 2	Provi kliniċi ta’ fażi 3 b’liraglutide f’monoterapija (52 ġimgħa) u flimkien ma’ antidijabetiċi orali (26 ġimgħa)
	
	N
	Medja HbA1c (%) fil-linja bażi 
	Tibdil medju fl-HbA1c mil-linja bażi (%)
	Pazjenti (%) li kisbu HbA1c<7%

	Piż medju fil-linja bażi (kg)
	Tibdil medju fil-piż mil-linja bażi (kg)

	Monoterapija

	Liraglutide 1.2 mg
	251
	8.18
	-0.84*
	42.81, 58.33
	92.1
	-2.05**

	Liraglutide 1.8 mg
	246
	8.19
	-1.14**
	50.91, 62.03
	92.6
	-2.45**

	Glimepiride 8 mg/jum
	248
	8.23
	-0.51
	27.81, 30.83
	93.3
	1.12

	Żieda ma’ metformin (2,000 mg/jum)

	Liraglutide 1.2 mg
	240
	8.3
	-0.97†
	35.31, 52.82
	88.5
	-2.58**

	Liraglutide 1.8 mg
	242
	8.4
	-1.00†
	42.41, 66.32
	88.0
	-2.79**

	Plaċebo
	121
	8.4
	0.09
	10.81, 22.52
	91.0
	-1.51

	Glimepiride 4 mg/jum
	242
	8.4
	-0.98
	36.31, 56.02
	89.0
	0.95

	Żieda ma’ glimepiride (4 mg/jum)

	Liraglutide 1.2 mg
	228
	8.5
	-1.08**
	34.51, 57.42
	80.0
	0.32**

	Liraglutide 1.8 mg
	234
	8.5
	-1.13**
	41.61, 55.92
	83.0
	-0.23**

	Plaċebo
	114
	8.4
	0.23
	7.51, 11.82
	81.9
	-0.10

	Rosiglitazone 4 mg/jum
	231
	8.4
	-0.44
	21.91, 36.12
	80.6
	2.11

	Żieda ma’ metformin (2,000 mg/jum) + rosiglitazone (4 mg darbtejn kuljum)

	Liraglutide 1.2 mg
	177
	8.48
	-1.48
	57.51
	95.3
	-1.02

	Liraglutide 1.8 mg
	178
	8.56
	-1.48
	53.71
	94.9
	-2.02

	Plaċebo
	175
	8.42
	-0.54
	28.11
	98.5
	0.60

	Żieda ma’ metformin (2,000 mg/jum) + glimepiride (4 mg/jum)

	Liraglutide 1.8 mg
	230
	8.3
	-1.33*
	53.11
	85.8
	-1.81**

	Plaċebo
	114
	8.3
	-0.24
	15.31
	85.4
	-0.42

	Insulina glargine4 
	232
	8.1
	-1.09
	45.81
	85.2
	1.62

	Żieda ma’ SGLT2i5 ± metformin (≥1500 mg/jum)

	Liraglutide 1.8 mg
	203
	8.00
	-1.02***
	54.8***
	91.0
	-2.92

	Plaċebo
	100
	7.96
	-0.28
	13.9
	91.4
	-2.06



*Superjorità (p<0.01) vs il-komparatur attiv; **Superjorità (p<0.0001) vs il-komparatur attiv; ***Superjorità (p<0.001) vs il-komparatur attiv, †Mhux inferjuri (p<0.0001) vs il-komparatur attiv
1il-pazjenti kollha; 2 monoterapija OAD preċedenti; 3pazjenti li qabel kienu ttrattati bid-dieta
5Victoza bħala żieda ma’ SGLT2i ġie investigat f’kull doża approvata ta’ SGLT2i
4id-dożaġġ tal-insulina glargine kien open-labelled u ġie mogħti skont il-Linja Gwida għall-aġġustament fid-dożaġġ tal-insulina glargine. L-aġġustament fid-dożaġġ tal-insulina glargine sar mill-pazjent wara istruzzjoni mill-investigatur:

Linja Gwida għall-Aġġustament fid-dożaġġ ta’ Insulin Glargine
	L-ikkalkular tal-FPG magħmul mill-pazjent stess
	Żieda did-doża ta’ insulin glargine (UI)

	≤ 5.5 mmol/l (≤100 mg/dl) Il-Mira
	M’hemmx bżonn ta’ aġġustament

	> 5.5 u ≤ 6.7 mmol/ (> 100 u <120 mg/dl)
	0–2 UIa

	≥ 6.7 mmol/l (≥120 mg/dl)
	2 UI


a Skont ir-rakkomandazzjoni individwilizzata tal-investigatur fil-viżta ta’ qabel, per eżempju skont jekk il-pazjent ma kellux xi ipogliċemija.

It-teħid flimkien mal-insulina
F’prova klinika ta’ 104 ġimgħat, 57% tal-pazjenti bid-dijabete tat-tip 2 ikkurati b’insulin degludec flimkien ma’ metformin laħqu mira ta’ HbA1c  ta’ <7% u l-bqija tal-pazjenti baqgħu f’prova open-label ta’ 26 ġimgħa fejn b’mod arbitrarju ġie miżjud jew liraglutide jew doża waħda ta’ insulin aspart (mal- ikla l-aktar kbira). Fil-fergħa tal-insulin degludec + liraglutide, id-doża tal-insulina ġiet imnaqqsa b’20% sabiex jitnaqqas ir-riskju ta’ ipogliċemija. Iż-żieda ta’ liraglutide irriżulta f’tnaqqis akbar fl-HbA1c (-0.73% għal liraglutide vs -0.40% għall-komparatur) u fil-piż tal-ġisem (-3.03 vs 0.72 kg) li kien statistikament sinifikanti. Ir-rata ta’ episodji ipogliċemiċi (għal kull sena ta’ espożizzjoni tal-pazjent) kienet inqas b’mod statistikament sinifikanti meta żdied liraglutide meta mqabbel maż-żieda ta’ doża waħda ta’ insulin aspart (1.0 vs 8.15; proporzjon: 0.13; 95% CI: 0.08 sa 0.21). 

F’prova klinika ta’ 52 ġimgħa, iż-żieda ta’ insulin detemir ma’ liraglutide 1.8 mg u metformin f’pazjenti li ma laħqux il-miri gliċemiċi b’liraglutide u metformin waħidhom irriżulta f’tnaqqis fl-HbA1c mil-linja bażi ta’ 0.54%, meta mqabbel ma’ 0.20% fil-grupp ta’ kontroll ta’ liraglutide 1.8 mg u metformin. It-tnaqqis fil-piż kien mantnut. Kien hemm żieda żgħira fir-rata ta’ episodji ipogliċemiċi minuri (0.23 kontra 0.03 avvenimenti għal kull pazjent fis-sena).

Fil-prova LEADER, (ara sottosezzjoni Evalwazzjoni kardjovaskulari), 873 pazjent kienu fuq insulina mħallta minn qabel (flimkien ma’ OAD(s) jew mingħajr) fil-linja bażi u għal mill-inqas is-26 ġimgħa sussegwenti. Fil-linja bażi l-medja tal-HbA1c kienet ta’ 8.7% għal liraglutide u plaċebo. Fil-ġimgħa 26, l-istima tal-bidla medja fl-HbA1c kienet ta’  ‑1.4% u -0.5% għal liraglutide u plaċebo, rispettivament, b’stima ta’ differenza fil-kura ta’ ‑0.9 [-1.00; -0.70]95% CI. Il-profil ta’ sigurtà ta’ liraglutide flimkien ma’ insulina mħallta minn qabel kienet fil-parti l-kbira simili għal dak osservat għal plaċebo flimkien ma’ insulina mħallta minn qabel (ara taqsima 4.8).

L-użu f’pazjenti b’indeboliment renali
F’prova double-blind fejn tqabblu l-effikaċja u s-sigurtà ta’ liraglutide 1.8 mg kontra plaċebo meta użati bħala żieda mal-insulina u/jew OAD f’pazjenti bid-dijabete tat-tip 2 u b’indeboliment renali moderat, liraglutide, wara 26 ġimgħa, kien superjuri għall-kura bil-plaċebo fit-tnaqqis fl-HbA1c (-1.05% vs -0.38%). Ammont sinifikanti iżjed ta’ pazjenti laħqu livell ta’ HbA1c taħt is-7% b’liraglutide meta mqabbel mal-plaċebo (52.8% vs 19.5%). Fiż-żewġ gruppi ġie osservat tnaqqis fil-piż tal-ġisem: -2.4 kg b’liraglutide vs -1.09 kg bil-plaċebo. Ir-riskju ta’ episodji ipogliċemiċi kien simili bejn iż-żewġ gruppi ta’ kura. Il-profil ta’ sigurtà ta’liraglutide kien, fil-parti l-kbira tiegħu, simili għal dak osservat f’studji oħra b’liraglutide.

•	Proporzjon ta’ pazjenti li jiksbu tnaqqis fl-HbA1c
It-teħid ta’ liraglutide waħdu irriżulta fi proporzjon akbar ta’ pazjenti, li kien statistikament sinifikanti, li kisbu HbA1c ta’ ≤6.5% wara 52 ġimgħa meta mqabbel ma’ pazjenti li kienu qed jirċievu glimepiride (37.6% għal 1.8 mg u 28.0% għal 1.2 mg vs 16.2% għall-komparatur).

It-teħid ta’ liraglutide flimkien ma’ metformin, glimepiride, metformin u rosiglitazone jew SGLT2i ± metformin irriżulta, b’mod statistikament sinifikanti, fi proporzjon akbar ta’ pazjenti li kisbu HbA1c ta’ ≤6.5% wara 26 ġimgħa meta mqabbel ma’ pazjenti li kienu qed jirċievu dawn il-mediċini waħidhom.

•	Il-glucose fil-plażma fl-istat sajjem
Il-kura b’liraglutide waħdu u flimkien ma’ waħda jew tnejn mill-mediċini orali kontra d-dijabete irriżultat fi tnaqqis fil-glucose fil-plażma fl-istat sajjem ta’ 13–43.5 mg/dl (0.72–2.42 mmol/l). Dan it-tnaqqis kien osservat fl-ewwel ġimagħtejn tal-kura.

•	Glucose wara l-ikel
Liraglutide naqqas il-glucose wara l-ikel fit-tlett ikliet kollha ta’ kuljum b’31–49 mg/dl (1.68–2.71 mmol/l).

•	Il-funzjoni taċ-ċelluli beta
Skont miżuri bħall-evalwazzjoni tal-funzjoni taċ-ċellula beta bbażata fuq il-mudell ta’ omeostażi (HOMO-B) u l-proporzjon ta’ proinsulina mal-insulina, provi kliniċi b’liraglutide juru titjib fil-funzjoni taċ-ċelluli beta. Intwera titjib fis-sekrezzjoni tal-insulina fl-ewwel u fit-tieni fażi wara 52 ġimgħa ta’ kura b’ liraglutide f’sotto-grupp ta’ pazjenti b’dijabete ta’ tip 2 (n=29). 

•	Piż tal-ġisem
It-trattament b’liraglutide flimkien ma’ metformin, metformin u glimepiride, metformin u rosiglitazone jew SGLT2i bi jew mingħajr metformin, kien assoċjat ma’ tnaqqis sostnut fil-piż li varja minn 0.86 kg sa 2.62 kg meta mqabbel ma’ plaċebo.

Tnaqqis akbar fil-piż kien osservat meta bħala linja bażi l-indiċijiet tal-piż tal-ġisem (BMI) kienu akbar.

•	Evalwazzjoni kardjovaskulari
Analiżi post-hoc ta’ avvenimenti kardjovaskulari avversi serji u maġġuri (mewt kardjovaskulari, infart mijokardijaku, attakk ta’ puplesija) miġbura mill-provi kollha intermedji u fit-tul ta’ fażi 2 u 3 (b’tul tal-provi li kien ivarja minn 26 sa 100 gimgħa) li kienu jinkludu 5,607 pazjenti (3,651 esposti għal liraglutide), ma wrew ebda żieda fir-riskju kardjovaskulari (proporzjon ta’ inċidenza ta’ 0.75 (95% CI 0.35; 1.63) għal liraglutide meta mqabbel mal-komparaturi kollha 


Il-prova tal-Liraglutide Effect and Action in Diabetes Evaluation of Cardiovascular Outcomes Results (LEADER) kienet prova klinika multiċentrika, double-blind u kkontrollata bil-plaċebo. 9,340 pazjent b’mod arbitrarju ġew magħżula biex jieħdu jew liraglutide (4,668) jew plaċebo (4,672), it-tnejn bħala żieda mal-kura standard għall-HbA1c u għall-fatturi ta’ riskji kardjovaskulari (KV). Ir-riżultat primarju jew l-istat vitali fl-aħħar tal-prova kien disponibbli għal 99.7% u 99.6% tal-parteċipanti li b’mod arbitrarju ġew mogħtija liraglutide u plaċebo, rispettivament. L-osservazzjoni damet minimu ta’ 3.5 snin u sa massimu ta’ 5 snin. Il-popolazzjoni taħt studju kienu jinkludu pazjenti ≥65 sena (n=4,329) u ≥75 years (n=836) u pazjenti b’indeboliment renali ħafif (n=3,907), moderat (n=1,934) jew sever (n=224). L-età medja kienet ta’ 64 sena u l-medja tal-BMI kienet ta’ 32.5 kg/m². It-tul ta’ żmien tad-dijabete kien medja ta’ 12.8 snin.

L-għan primarju kien iż-żmien mill-għażla b’mod arbitrarju sakemm seħħ l-ewwel avveniment avvers maġġuri kardjovaskulari (MACE-major adverse cardiovascular events) : mewta kardjovaskulari, infart mijokardijaku li ma jkunx fatali, jew attakk ta’ puplesija li ma tkunx fatali. Liraglutide kien superjuri fil-prevenzjoni ta’ MACE vs plaċebo (Figura 1). L-istima tal-proporzjon ta’ periklu kien konsistentament taħt il-1 għat-3 komponenti kollha tal-MACE.

Liraglutide naqqas ukoll b’mod sinifikanti r-riskju ta’ MACE mwassa’(MACE primarju, angina pectoris li mhijiex stabbli u li twassal għat-teħid fl-isptar, revaskularizzazzjoni koronarja jew it-teħid l-isptar minħabba insuffiċjenza tal-qalb) u għanijiet sekondarji oħra (Figura 2). 




Figura 1 Skema Kaplan Meier taż-żmien għall-ewwel MACE – Popolazzjoni FAS 





Figura 2: Skema Forest ta’ analiżi tat-tipi individwali ta’ avvenimenti kardjovaskulari – Popolazzjoni FAS

Ġie osservat tnaqqis sinifikanti u sostnut fl-HbA1c mil-linja bażi sax-xahar 36 b’liraglutide vs plaċebo, flimkien ma’ kura standard (-1.16% vs -0.77%; stima ta’ differenza fil-kura [ETD- estimated treatment difference] -0.40% [-0.45; -0.34]). Il-bżonn li l-kura titqawwa biż-żieda tal-insulina naqas b’48% b’liraglutide vs plaċebo f’pazjenti li ma kinux qed jieħdu insulina fil-linja bażi (HR 0.52 [0.48; 0.57]).

•	Pressjoni tad-demm u rata tal-qalb
Matul il-perijodu tal-provi ta’ fażi 3a, liraglutide naqqas il-pressjoni sistolika tad-demm b’medja ta’ 2.3 sa 6.7 mmHg mil-linja bażi u meta mqabbel mal-komparatur attiv it-tnaqqis kien ta’ 1.9 sa 4.5 mmHg.
Ġiet osservata żieda medja fir-rata tal-qalb mil-linja bażi ta’ 2 sa 3 taħbitiet kull minuta b’liraglutide f’provi kliniċi fit-tul inkluż LEADER. Fil-prova LEADER, ma ġie osservat ebda impatt kliniku fit-tul minħabba ż-żieda fir-rata tal-qalb fuq ir-riskji ta’ avvenimenti kardjovaskulari.

•	Evalwazzjoni mikrovaskulari
Fil-prova LEADER, l-avvenimenti mikrovaskulari kienu jinkludu inċidenti nefropatiċi u retinopatiċi. L-analiżi taż-żmien sal-ewwel avveniment mikrovaskulari għal liraglutide vs plaċebo kellu HR ta’ 0.84 [0.73, 0.97]. L-HR għal liraglutide vs plaċebo kien ta’ 0.78 [0.67, 0.92] għaż-żmien sal-ewwel avveniment nefropatiku u 1.15 [0.87, 1.52] għaż-żmien sal-ewwel avveniment retinopatiku.

•	Immunoġeniċità
Konsistenti mal-fatt li prodotti mediċinali li fihom il-proteini u l-peptides jista’ jkollhom karatteristiċi immunoġeniċi, il-pazjenti jistgħu jiżviluppaw antikorpi anti-liraglutide wara l-kura b’liraglutide. Bħala medja, 8.6% tal-pazjenti żviluppaw antikorpi. Il-formazzjoni ta’ antikorpi ma kinitx assoċjata ma’ effikaċja mnaqqsa ta’ liraglutide.

Popolazzjoni pedjatrika

F’studju double-blind li qabbel l-effikaċja u s-sigurtà ta’ Victoza 1.8 mg kontra plaċebo bħala żieda ma’ metformin ± insulin f’adolexxenti u tfal ta’ 10 snin u ’l fuq bid-dijabete tat-tip 2, Victoza kien superjuri għat-trattament bi plaċebo fit-tnaqqis ta’ HbA1c wara 26 ġimgħa (-1.06, [-1.65, 0.46]). Id-differenza fit-trattament fl-HbA1c kien ta’ 1.3% wara 26 ġimgħa oħra ta’ estensjoni open label, li jikkonferma l-kontroll gliċemiku sostnut ta’ Victoza.

Il-profil ta’ effikaċja u sigurtà ta’ Victoza kien simili għal dak osservat fil-popolazzjoni adulta ttrattata b’Victoza. Abbażi ta’ kontroll gliċemiku adegwat jew tollerabilità, 30% tas-suġġetti fil-prova baqgħu fuq doża ta’ 0.6 mg, 17% telgħu għal doża ta’ 1.2 mg u 53% telgħu għal doża ta’ 1.8 mg. 

Tagħrif kliniku ieħor

F’prova open-label li qabblet l-effikaċja u s-sigurtà ta’ liraglutide (1.2 mg u 1.8 mg) u sitagliptin (inibitur ta’ DPP-4, 100 mg) f’pazjenti li ma kinux ikkontrollati b’mod adegwat bit-terapija ta’ metformin (medja ta’ HbA1c ta’ 8.5%) , liraglutide, biż-żewġ dożi, kien statistikament superjuri għall-kura b’sitagliptin wara 26 ġimgħa fit-tnaqqis fl-HbA1c (-1.24%, -1.50 % vs - 0.9%, p0.0001). Il-pazjenti kkurati b’liraglutide kellhom tnaqqis sinifikanti fil-piż tal-ġisem meta mqabbel ma’ dak tal-pazjenti kkurati b’sitagliptin (-2.9 kg u -3.4 kg vs -1.0 kg, p< 0.0001). Numru akbar ta’ pazjenti kkurati b’ liraglutide esperjenzaw dardir temporanju vs pazjenti kkurati b’sitagliptin (20.8% u 27.1% għal liraglutide vs 4.6% għal sitagliptin). It-tnaqqis fl-HbA1c u s-superjorità vs sitagliptin, osservati wara 26 ġimgħa ta’ kura b’liraglutide (1.2 mg u 1.8 mg) inżammu wkoll wara 52 ġimgħa ta’ kura ( -1.29 % u -1.51 % vs -0.88 %, p<0.0001). Meta pazjenti nqalbu minn sitagliptin għal liraglutide wara 52 ġimgħa ta’ kura kien hemm tnaqqis addizzjonali u statistikament sinifikanti fl- HbA1c (­0.24% u ­0.45%, 95% CI: ­0.41 sa ­0.07 u -0.67 sa ­0.23) fit-78 ġimgħa, iżda ma kienx hemm grupp formali ta’ kontroll.

F’prova open-label li qabblet l-effikaċja u s-sigurtà ta’ liraglutide 1.8 mg u exenatide 10 mcg darbtejn kuljum f’pazjenti li ma kinux ikkontrollati b’mod adegwat bit-terapija ta’ metformin u/jew sulfonylurea (medja ta’ HbA1c ta’ 8.3%) , liraglutide, kien statistikament superjuri għall-kura b’exenatide wara 26 ġimgħa fit-tnaqqis fl-HbA1c (­1.12% vs ­0.79%; stima tad-differenza fil-kura: ­0.33; 95% CI: ­0.47 sa ­0.18). Numru sinifikanti iżjed ta’ pazjenti laħqu livell ta’ HbA1c taħt is-7% b’liraglutide meta mqabbel ma’ exanatide (54.2% vs 43.4%, p=0.0015). Iż-żewġ trattamenti rriżultaw f’tnaqqis medju fil-piż tal-ġisem ta’ madwar 3 kg. Meta pazjenti nqalbu minn exenatide għal liraglutide wara 26 ġimgħa ta’ kura kien hemm tnaqqis addizzjonali u statistikament sinifikanti fl- HbA1c (­0.32%, 95% CI: ­0.41 sa ­0.24) fl-40 ġimgħa, iżda ma kienx hemm grupp formali ta’ kontroll. Matul is-26 ġimgħa, kien hemm 12-il avveniment serju f’235 pazjent (5.1 %) li kienu qed jużaw liraglutide, waqt li kien hemm 6 avvenimenti avversi serji f’232 pazjent (2.6 %) li kienu qed jużaw exenatide. Fir-rigward tal-avvenimenti skont is-sistema tal-klassifika tal-organi, ma kien hemm ebda sekwenza konsistenti.

F’prova open-label li qabblet l-effikaċja u s-sigurtà ta’ liraglutide 1.8 mg ma’ lixisenatide 20 mcg f’404 pazjenti li ma kinux ikkontrollati b’mod adegwat bit-terapija ta’ metformin (medja ta’ HbA1c ta’ 8.4%) , liraglutide kien superjuri għal lixisenatide biex inaqqas l-HbA1c wara 26 ġimgħa ta’ trattament (­1.83% vs ­1.21%, p<0.0001). Numru sinifikanti iżjed ta’ pazjenti laħqu livell ta’ HbA1c taħt is-7% b’liraglutide meta mqabbel ma’ lixisenatide (74.2% vs 45.5%, p<0.0001), kif ukoll il-mira ta’ HbA1c ta’ taħt jew ugwali għal 6.5 % (54.6% vs 26.2%, p<0.0001).Tnaqqis fil-piż tal-ġisem ġie osservat fiż-żewġ fergħat ta’ trattament (-4.3 kg b’liraglutide u ‑3.7 kg b’lixisenatide).Avvenimenti avversi gastrointestinali ġew irrapportatati b’mod aktar frekwenti bit-trattament ta’ liraglutide (43.6% vs 37.1%).

5.2	Tagħrif farmakokinetiku

Assorbiment

L-assorbiment ta’ liraglutide wara l-għoti taħt il-ġilda hu bil-mod u l-konċentrazzjoni massima tiġi milħuqa wara 8–12-il siegħa mit-teħid tad-doża. Wara doża waħda ta’ liraglutide 0.6 mg mogħti minn taħt il-ġilda, il-konċentrazzjoni massima ta’ liraglutide ġiet ikkalkolata li kienet ta’ 9.4 nmol/l (piż medju tal-ġisem madwar 73 kg). F’doża ta’ 1.8 mg liraglutide, il-medja tal-konċentrazzjoni ta’ liraglutide fl-istat fiss (AUCτ/24), laħqet madwar 34 nmol/l (piż medju tal-ġisem madwar 76 kg). L-espożizzjoni ta’ liraglutide tonqos biż-żieda fil-piż tal-ġisem. L-espożizzjoni għal liraglutide żdiedet proporzjonalment mad-doża. Il-koeffiċjent ta’ varjazzjoni bejn l-individwi għall-AUC ta’ liraglutide kien ta’ 11% wara l-għoti ta’ doża waħda.
Il-bijodisponibilità assoluta ta’ liraglutide wara l-għoti taħt il-ġilda hi ta’ madwar 55%.

Distribuzzjoni

Il-volum apparenti tad-distribuzzjoni wara l-għoti taħt il-ġilda hu ta’ 11–17 l. Il-medja tal-volum tad-distribuzzjoni wara l-għoti ġol-vini ta’ liraglutide hu ta’ 0.07 l/kg. Liraglutide jintrabat b’mod estensiv mal-proteini fil-plażma (>98%).

Bijotrasformazzjoni

Matul l-24 siegħa wara l-għoti ta’ doża waħda radjutikkettata ta’ [3H]-liraglutide lil persuni b’saħħithom, il-komponent maġġuri fil-plażma kien liraglutide intatt. Fil-plażma ġew ukoll osservati żewġ metaboliti minuri (≤9% u ≤5% tal-espożizzjoni totali ta’ radjuattività fil-plażma). Liraglutide hu metabolizzat b’mod simili għal proteini kbar mingħajr ma jiġi identifikat organu speċifiku li jservi bħala l-mezz ewlieni ta’ eliminazzjoni.

Eliminazzjoni

Wara doża ta’ [3H]-liraglutide, liraglutide intatt ma kienx osservat fl-awrina jew fl-ippurgar. Parti żgħira biss tar-radjuattività li ngħatat tneħħiet bħala metaboliti relatati ma’ liraglutide fl-awrina jew fl-ippurgar (6% u 5%, rispettivament). Ir-radjuattività tal-awrina u l-ippurgar tneħħiet primarjament matul l-ewwel 6–8 ijiem u kienet tikkorrispondi għal tliet metaboliti minuri, rispettivament.

Il-medja tat-tneħħija wara l-għoti taħt il-ġilda ta’ doża waħda ta’ liraglutide hi ta’ madwar 1.2 l/siegħa, b’half-life ta’ eliminazzjoni ta’ madwar 13-il siegħa.

Popolazzjonijiet speċjali

Pazjenti anzjani 
L-età ma kellha l-ebda effett klinikament rilevanti fuq il-farmakokinetika ta’ liraglutide, ibbażat fuq ir-riżultati ta’ studju dwar il-farmakokinetika f’persuni b’saħħithom, u analiżi dwar id-dejta tal-farmakokinetika tal-popolazzjoni tal-pazjenti (minn 18 sa 80 sena).

Sess
Is-sess ma kellu l-ebda effett klinikament sinifikanti fuq il-farmakokinetika ta’ liraglutide, ibbażat fuq ir-riżultati ta’ analiżi dwar id-dejta tal-farmakokinetika tal-popolazzjoni ta’ pazjenti rġiel u nisa, u studju dwar il-farmakokinetika f’persuni b’saħħithom.

Oriġini etnika 
L-oriġini etnika ma kellha l-ebda effett klinikament rilevanti fuq il-farmakokinetika ta’ liraglutide, ibbażat fuq ir-riżultati tal-analiżi farmakokinetika tal-popolazzjoni, li kienet tinkludi pazjenti minn gruppi Bojod, Suwed, Asjatiċi u Ispaniċi.

Obeżità 
L-analiżi farmakokinetika tal-popolazzjoni tissuġġerixxi li l-indiċi tal-piż tal-ġisem (BMI) ma kellu l-ebda effett sinifikanti fuq il-farmakokinetika ta’ liraglutide.

Indeboliment tal-fwied 
Il-farmakokinetika ta’ liraglutide kienet evalwata f’pazjenti li kellhom gradi differenti ta’ indeboliment tal-fwied fi studju b’doża waħda. L-espożizzjoni ta’ liraglutide tnaqqset b’13-23 % f’pazjenti b’indeboliment tal-fwied ħafif għal moderat meta mqabbel ma’ persuni b’saħħithom. 
L-espożizzjoni kienet aktar baxxa b’mod sinifikanti (44 %) f’persuni b’indeboliment sever tal-fwied (punteġġ Child Pugh ta’ >9).

Indeboliment tal-kliewi 
L-espożizzjoni ta’ liraglutide tnaqqset f’pazjenti b’indeboliment tal-kliewi meta mqabbel ma’ individwi b’funzjoni normali tal-kliewi. L-espożizzjoni ta’ liraglutide tbaxxiet bi 33%, 14%, 27% u 28%, rispettivament, f’pazjenti b’indeboliment tal-kliewi ħafif (tneħħija tal-krejatinina, CrCl 50–80 ml/min), moderat (CrCl 30–50 ml/min), u sever (CrCl <30 ml/min) u meta kien hemm mard tal-kliewi li wasal fl-aħħar stadju u li kien jeħtieġ id-dijalisi.

B’mod simili, f’prova klinika li damet 26 ġimgħa, pazjenti bid-dijabete tat-tip 2 u b’indeboliment renali moderat (CrCL 30–59 ml/min, ara taqsima 5.1) kellhom tnaqqis ta’ 26% fl-espożizzjoni ta’ liraglutide meta mqabbla ma’ prova separata oħra li kienet tinkludi pazjenti bid-dijabete tat-tip 2 b’funzjoni renali normali jew b’indeboliment renali ħafif. 

Popolazzjoni pedjatrika
Il-karatteristiċi farmakokinetiċi ġew evalwati f’studji kliniċi fil-popolazzjoni pedjatrika bid-dijabete tat-tip 2 ta’ età minn 10 snin ’l fuq. L-espożizzjoni ta’ liraglutide fl-adolexxenti u fit-tfal kien simili għal dak osservat fil-popolazzjoni adulta.

5.3	Tagħrif ta’ qabel l-użu kliniku dwar is-sigurtà 

Informazzjoni li mhix klinika, magħmula fuq studji konvenzjonali ta’ sigurtà farmakoloġika, effett tossiku minn dożi ripetuti, u l-effett tossiku fuq il-ġeni, ma turi l-ebda periklu speċjali għall-bnedmin. 

Tumuri mhux letali taċ-ċelluli Ċ tat-tirojde kienu osservati fi studji ta’ karċinoġeneċità fil-firien u l-ġrieden. Dawn l-istudji damu sentejn. Fil-firien, livell ta’ ebda osservazzjoni ta’ effett avvers (NOAEL) ma ġiex osservat. Dawn it-tumuri ma kinux osservati f’xadini li kienu kkurati għal 20 xahar. Dawn is-sejbiet f’annimali gerriema huma kkawżati minn mekkaniżmu li mhuwiex ġenotossiku u li jseħħ permezz ta’ riċettur speċifiku GLP­1, li għalih l-annimali gerriema huma partikularment sensittivi. Wisq probabbli r-rilevanza għall-umani hija baxxa iżda ma tistax tiġi esklusa kompletament. Ma nstabu l-ebda tumuri oħra kkawżati mill-kura.

Studji fuq l-annimali ma indikawx effetti diretti li jagħmlu l-ħsara fir-rigward tal-fertilità, iżda żdiedu bi ftit l-imwiet tal-embrijuni fi stat bikri tal-iżvillup meta ngħatat l-ogħla doża. It-teħid ta’ Victoza matul il-perjodu tan-nofs tat-tqala, ikkawża tnaqqis fil-piż tal-omm u fit-tkabbir tal-fetu, b’effetti ambigwi fuq il-kustilji tal-firien, u varjazzjoni fl-iskeletru tal-fniek. Ir-rata ta’ tkabbir ta’ frieħ tat-twelid naqas fil-firien meta dawn kienu esposti għal Victoza, u dan ippersista fil-perjodu ta’ wara l-ftim fil-grupp li kien qed jingħata d-doża il-qawwija. Mhux magħruf jekk it-tnaqqis fir-rata ta’ tkabbir tal-frieħ hux ikkawżat minn tnaqqis fit-teħid ta’ ħalib minħabba effett dirett ta’ GLP­1 jew minħabba tnaqqis fil-produzzjoni tal-ħalib tal-omm minħabba tnaqqis fit-teħid ta’ kaloriji.


6.	TAGĦRIF FARMAĊEWTIKU

6.1	Lista ta’ eċċipjenti

Disodium phosphate dihydrate
Propylene glycol
Phenol
Hydrochloric acid (għal aġġustament tal-pH)
Sodium hydroxide (għal aġġustament tal-pH)
Ilma għall-injezzjonijiet

6.2	Inkompatibbilitajiet

Sustanzi miżjuda ma’ Victoza jistgħu jikkawżaw id-degradazzjoni ta’ liraglutide. Minħabba li ma sarux studji li juru liema huma l-prodotti li ma jaqblux miegħu, dan il-prodott mediċinali m’għandux jitħallat ma’ prodotti mediċinali oħrajn. 

6.3	Żmien kemm idum tajjeb il-prodott mediċinali

30 xahar.

Wara l-ewwel użu: Xahar

6.4	Prekawzjonijiet speċjali għall-ħażna

Aħżen fi friġġ (2°C – 8°C). Tagħmlux fil-friża.
Aħżen ’il bogħod mill-kompartiment tal-friża.

Wara l-ewwel użu: Aħżen taħt temperatura ta’ 30°C jew aħżen fi friġġ (2°C – 8°C). Tagħmlux fil-friża.

Żomm l-għatu fuq il-pinna sabiex tilqa’ mid-dawl.

6.5	In-natura tal-kontenitur u ta’ dak li hemm ġo fih

Skartoċċ (ħġieġ ta’ tip I), bi planger (bromobutyl) u folja laminata tal-lastku (bromobutyl/polyisoprene) f’pinna mimlija għal-lest li tagħti ħafna dożi u li tintrema wara li tintuża, magħmula minn polyolefin u polyacetal.

Kull pinna fiha 3 ml ta’ soluzzjoni, li tforni 30 doża ta’ 0.6 mg, 15-il doża ta’ 1.2 mg jew 10 dożi ta’ 1.8 mg.

Daqsijiet tal-pakkett ta’ 1, 3, 5 jew 10 siringi mimlija għal-lest. Jista’ jkun li mhux il-pakketti tad-daqsijiet kollha jkunu għal skop kummerċjali

6.6	Prekawzjonijiet speċjali li għandhom jittieħdu meta jintrema u għal immaniġġar ieħor 

Victoza m’għandux jintuża jekk ma jidhirx ċar u bla kulur jew kważi bla kulur.
Victoza m’għandux jintuża jekk ikun ġie ffriżat.

Victoza jista’ jingħata b’labar li jkollhom tul ta’ mhux iżjed minn 8 mm u b’irquqija ta’ 32G. Il-pinna hi maħsuba biex tintuża ma’ labar NovoFine jew NovoTwist li jintremew wara li jintużaw. 
Il-labar mhumiex inklużi.
Il-pazjent għandu jingħata parir biex jarmi l-labra tal-injezzjoni skont il-ħtiġijiet lokali wara kull injezzjoni u jaħżen il-pinna mingħajr labra tal-injezzjoni imwaħħla. Dan jimpedixxi l-kontaminazzjoni, l-infezzjoni u t-tnixxija. Jiżgura wkoll li d-dożaġġ ikun preċiż.


7.	DETENTUR TAL-AWTORIZZAZZJONI GĦAT-TQEGĦID FIS-SUQ

Novo Nordisk A/S
Novo Allé
DK-2880 Bagsværd
Id-Danimarka


8.	NUMRI TAL-AWTORIZZAZZJONI GĦAT-TQEGĦID FIS-SUQ

EU/1/09/529/001-005


9.	DATA TAL-EWWEL AWTORIZZAZZJONI / TIĠDID TAL-AWTORIZZAZZJONI

Data tal-ewwel awtorizzazzjoni: 30 Ġunju 2009
Data tal-aħħar tiġdid: 11 April 2014


10.	DATA TA’ REVIŻJONI TAT-TEST


Informazzjoni dettaljata dwar dan il-prodott mediċinali tinsab fuq il-website ta’ l-Aġenzija Ewropea dwar il-Mediċini http://www.ema.europa.eu/.
























ANNESS II

A.	MANIFATTUR TAS-SUSTANZA BIJOLOĠIKA ATTIVA U MANIFATTUR RESPONSABBLI GĦALL-ĦRUĠ TAL-LOTT

B. 	KONDIZZJONIJIET JEW RESTRIZZJONIJIET RIGWARD IL-PROVVISTA U L-UŻU

Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI


A.	MANIFATTUR TAS-SUSTANZA BIJOLOĠIKA ATTIVA MANIFATTUR RESPONSABBLI GĦALL-ĦRUĠ TAL-LOTT

Isem u indirizz tal-manifattur tas-sustanza bijoloġika attiva  

Novo Nordisk A/S
Hallas Allé
DK-4400 Kalundborg
Id-Danimarka

Isem u indirizz tal-manifattur resposabbli għall-ħruġ tal-lott 

Novo Nordisk A/S
Novo Allé
DK-2880 Bagsværd
Id-Danimarka


B.	KONDIZZJONIJIET JEW RESTRIZZJONIJIET RIGWARD IL-PROVVISTA U L-
UŻU 

Prodott mediċinali jingħata b'riċetta tat-tabib


Ċ.	KONDIZZJONIJIET U REKWIŻITI OĦRA TAL-AWTORIZZAZZJONI GĦAT-TQEGĦID FIS-SUQ 

1. Rapporti perjodiċi aġġornati dwar is-sigurtà (PSURs)

Ir-rekwiżiti biex jiġu ppreżentati PSURs għal dan il-prodott mediċinali huma mniżżla fil-lista tad-dati ta’ referenza tal-Unjoni (lista EURD) prevista skont l-Artikolu 107c(7) tad-Direttiva 2001/83/KE u kwalunkwe aġġornament sussegwenti ppubblikat fuq il-portal web Ewropew tal-mediċini.


D.	KONDIZZJONIJIET JEW RESTRIZZJONIJIET FIR-RIGWARD TAL-UŻU SIGUR U EFFIKAĊI TAL-PRODOTT MEDIĊINALI

1. Pjan tal-ġestjoni tar-riskju 

Id-detentur tal-awtorizzazzjoni għat-tqegħid fis-suq (MAH) għandu jwettaq l-attivitajiet u l-interventi meħtieġa ta’ farmakoviġilanza dettaljati fl-RMP maqbul ippreżentat fil-Modulu 1.8.2 tal-awtorizzazzjoni għat-tqegħid fis-suq u kwalunkwe aġġornament sussegwenti maqbul tal-RMP.

RMP aġġornat għandu jiġi ppreżentat:
· Meta l-Aġenzija Ewropea għall-Mediċini titlob din l-informazzjoni; 
· Kull meta s-sistema tal-ġestjoni tar-riskju tiġi modifikata speċjalment minħabba li tasal informazzjoni ġdida li tista’ twassal għal bidla sinifikanti fil-profil bejn il-benefiċċjuu r-riskju jew minħabba li jintlaħaq għan importanti (farmakoviġilanza jew minimizzazzjoni tar-riskji). 

























ANNESS III

TIKKETTAR U FULJETT TA’ TAGĦRIF


























A. TIKKETTAR



TAGĦRIF LI GĦANDU JIDHER FUQ IL-PAKKETT TA’ BARRA

KARTUNA


1.	ISEM TAL-PRODOTT MEDIĊINALI

Victoza 6 mg/ml soluzzjoni għall-injezzjoni f’pinna mimlija għal-lest
liraglutide


2.	DIKJARAZZJONI TAS-SUSTANZA(I) ATTIVA

1 ml fih 6 mg ta’ liraglutide. Pinna waħda mimlija għal-lest fiha 18 mg ta’ liraglutide.


3.	LISTA TA’ EĊĊIPJENTI

Disodium phosphate dihydrate, propylene glycol, phenol, hydrochloric acid, sodium hydroxide u ilma għall-injezzjonijiet.


4.	GĦAMLA FARMAĊEWTIKA U KONTENUT

Soluzzjoni għall-injezzjoni. 

pinna 1
2 pinen
3 pinen
5 pinen
10 pinen

Kull pinna fiha 3 ml ta’ soluzzjoni, li tforni 30 doża ta’ 0.6 mg, 15-il doża ta’ 1.2 mg jew 10 dożi ta’ 1.8 mg.


5.	MOD TA’ KIF U MNEJN JINGĦATA

Aqra l-fuljett ta’ tagħrif qabel l-użu
Użu għal taħt il-ġilda

Il-pinna Victoza hi maħsuba biex tintuża ma’ labar NovoFine jew NovoTwist li jintremew wara li jintużaw.
Il-labar mhumiex inklużi


6.	TWISSIJA SPEĊJALI LI L-PRODOTT MEDIĊINALI GĦANDU JINŻAMM FEJN MA JIDHIRX U MA JINTLAĦAQX MIT-TFAL

Żomm fejn ma jidhirx u ma jintlaħaqx mit-tfal.


7.	TWISSIJIET SPEĊJALI OĦRA, JEKK MEĦTIEĠA

Taħżinx il-pinna b’labra mwaħħla magħha.
Għall-użu minn persuna waħda biss.


8.	DATA TA’ SKADENZA

JIS

Armi l-pinna xahar wara l-ewwel użu


9.	KONDIZZJONIJIET SPEĊJALI TA’ KIF JINĦAŻEN

Aħżen fi friġġ. Tagħmlux fil-friża.
Wara l-ewwel użu tal-pinna, aħżinha f’temperatura taħt 30°C jew fi friġġ. Tagħmiliex fil-friża.
Żomm l-għatu fuq il-pinna sabiex tilqa’ mid-dawl.


10.	PREKAWZJONIJIET SPEĊJALI GĦAR-RIMI TA’ PRODOTTI MEDIĊINALI MHUX UŻATI JEW SKART MINN DAWN IL-PRODOTTI MEDIĊINALI, JEKK HEMM BŻONN


11.	ISEM U INDIRIZZ TAD-DETENTUR TAL-AWTORIZZAZZJONI GĦAT-TQEGĦID FIS-SUQ

Novo Nordisk A/S
Novo Allé
DK-2880 Bagsværd
Id-Danimarka


12.	NUMRI TAL-AWTORIZZAZZJONI GĦAT-TQEGĦID FIS-SUQ

EU/1/09/529/001   1 x 3 ml
EU/1/09/529/002   2 x 3 ml 
EU/1/09/529/003   3 x 3 ml 
EU/1/09/529/004   5 x 3 ml
EU/1/09/529/005   10 x 3 ml 


13.	NUMRU TAL-LOTT

Lott


14.	KLASSIFIKAZZJONI ĠENERALI TA’ KIF JINGĦATA


15.	ISTRUZZJONIJIET DWAR L-UŻU


16.	INFORMAZZJONI BIL-BRAILLE

Victoza


17.	IDENTIFIKATUR UNIKU – BARCODE 2D 

barcode 2D li jkollu l-identifikatur uniku inkluż.>


18.	IDENTIFIKATUR UNIKU - DATA LI TINQARA MILL-BNIEDEM 

PC 
SN 
NN 


TAGĦRIF MINIMU LI GĦANDU JIDHER FUQ IL-PAKKETTI Ż-ŻGĦAR EWLENIN 

TIKKETTA TAS-SIRINGA MIMLIJA GĦAL-LEST


1.	ISEM TAL-PRODOTT MEDIĊINALI U MNEJN GĦANDU JINGĦATA

Victoza 6 mg/ml injezzjoni
liraglutide
Għall-użu taħt il-ġilda


2.	METODU TA’ KIF GĦANDU JINGĦATA


3.	DATA TA’ SKADENZA

JIS


4.	NUMRU TAL-LOTT

Lott


5.	IL-KONTENUT SKONT IL-PIŻ, IL-VOLUM, JEW PARTI INDIVIDWALI

3 ml


6.	OĦRAJN

Novo Nordisk A/S
























B. FULJETT TA’ TAGĦRIF



Fuljett ta’ tagħrif: Informazzjoni għall-utent 

Victoza 6 mg/ml soluzzjoni għall-injezzjoni f’pinna mimlija għal-lest
liraglutide

Aqra sew dan il-fuljett kollu qabel tibda tuża din il-mediċina peress li fih informazzjoni importanti għalik.
–	Żomm dan il-fuljett. Jista’ jkollok bżonn terġa’ taqrah.
–	Jekk ikollok aktar mistoqsijiet, staqsi lit-tabib, lill-ispiżjar jew lill-infermier/a tiegħek.
· Din il-mediċina ġiet mogħtija lilek biss. M’għandekx tgħaddiha lil persuni oħra. Tista’ tagħmlilhom il-ħsara, anki jekk ikollhom l-istess sinjali ta’ mard bħal tiegħek. 
· Jekk ikollok xi effett sekondarju kellem lit-tabib,lill-ispiżjar jew lill-infermier/a tiegħek. Dan jinkludi xi effett sekondarju possibbli li m’huwiex elenkat f’dan il-fuljett. Ara taqsima 4.


F’dan il-fuljett

1.	X’inhu Victoza u għalxiex jintuża
2.	X’għandek tkun taf qabel ma tuża Victoza
3.	Kif għandek tuża Victoza 
4.	Effetti sekondarji li jista’ jkollu
5.	Kif taħżen Victoza
6.	Kontenut tal-pakkett u informazzjoni oħra


1.	X’inhu Victoza u gћalxiex jintuża

Victoza fih is-sustanza attiva liraglutide. Din tgħin lil ġismek inaqqas il-livell ta’ zokkor fid-demm tiegħek biss meta z-zokkor fid-demm ikun għoli żżejjed. Iżid ukoll il-ħin ta’ kemm idum l-ikel biex jgħaddi mill-istonku u jista’ jgħin biex jippreveni il-mard tal-qalb.

Victoza jintuża waħdu jekk iz-zokkor fid-demm tiegħek mhuwiex ikkontrollat sew bid-dieta u bl-eżerċizzju waħidhom u ma tistax tuża metformin (mediċina oħra kontra d-dijabete).

Victoza jintuża ma’ mediċini oħra għad-dijabete meta dawn mhumiex biżżejjed biex jikkontrollaw il-livelli taz-zokkor fid-demm tiegħek. Dawn jistgħu jinkludu: 
· antidijabetiċi orali (bħal metformin, pioglitazone, sulfonylurea, inibitur ta’ sodium-glucose kotrasportatur 2 (SGLT2i)) u/jew l-insulina.


2.	X'għandek tkun taf qabel ma tuża Victoza

Tużax Victoza
· jekk inti allerġiku għalliraglutide jew għal xi sustanza oħra ta’ din il-mediċina (elenkati fit-taqsima 6).

Twissijiet u prekawzjonijiet
Kellem lit-tabib, lill-ispiżjar jew lill-infermier tiegħek:
•	qabel tuża Victoza.
•	jekk għandek jew kellek mard fil-frixa.

Jekk taf li inti ser ikollok operazzjoni fejn ser tkun taħt anesteżija (irqad), jekk jogħġbok għid lit-tabib tiegħek li qed tieħu Victoza.

Din il-mediċina m’għandhiex tintuża jekk għandek id-dijabete ta’ tip 1 (ġismek ma jipproduċi ebda insulina) jew ketoaċidosi dijabetika (kumplikazzjoni tad-dijabete b’livell għoli ta’ zokkor fid-demm u żieda fl-isforz biex tieħu n-nifs). Mhijiex xi insulina u għalhekk m’għandhiex tintuża bħala sostitut tal-insulina.

L-użu ta’ Victoza mhux irrakkomandat jekk qiegħed/a fuq id-dijalisi.
L-użu ta’ Victoza mhux irrakkomandat jekk għandek mard sever tal-fwied.
L-użu ta’ Victoza mhux irrakkomandat jekk għandek insuffiċjenza severa tal-qalb.

Din il-mediċina mhijiex irrakkomandata jekk għandek problemi severi fl-istonku jew fl-imsaren li jirriżulta f’dewmien biex jiżvojta l-istonku ( tissejjaħ gastroparesi) jew f’mard infjammatorju tal-imsaren.

Jekk għandek sintomi ta’ pankreatite akuta, bħal uġigħ sever u persistenti fl-istonku, għandek tkellem lit-tabib tiegħek minnufih (ara taqsima 4).

Jekk għandek mard tat-tirojde inkluż għoqod fit-tirojde u tkabbir tal-glandola tat-tirojde, tkellem mat-tabib tiegħek.

F’xi każijiet, fil-bidu tal-kura b’Victoza, jista’ jkun hemm telf ta’ fluwidi/deidratazzjoni, eż. f’każ ta’ rimettar, dardir u dijarrea. Huwa importanti li tevita d-deidratazzjoni billi tixrob ħafna fluwidi.
Ikkuntattja lit-tabib tiegħek jekk għandek xi mistoqsijiet jew hemm xi ħaġa li qiegħda tinkwetak.

Tfal u adolexxenti 
Victoza jista’ jintuża fl-adolexxenti u fit-tfal ta’ 10 snin u ’l fuq . M’hemmx tagħrif disponibbli fit-tfal taħt l-età ta’ 10 snin. 

Mediċini oħra u Victoza
Jekk jogħġbok għid lit-tabib, lill-ispiżjar jew lill-infermier/a tiegħek jekk qiegħed tieħu, ħadt dan l-aħħar jew tista’ tieħu xi mediċina oħra.

B’mod partikulari, għid lit-tabib, lill-ispiżjar jew lill-infermier/a tiegħek jekk qed tuża xi mediċini li fihom xi waħda minn dawn is-sustanzi attivi li ġejjin:
•	Sulfonylurea (bħal glimepiride jew glibenclamide) jew insulina. Jista’ jkollok ipogliċemija (livell baxx ta’ zokkor fid-demm) meta tuża Victoza flimkien ma’ xi sulfonylurea jew insulina għax is-sulfonylureas u l-insulina jżidu r-riskju ta’ ipogliċemija. Meta tibda tuża dawn il-mediċini flimkien għall-ewwel darba, it-tabib tiegħek jista’ jgħidlek biex tnaqqas id-doża tas–sulfonylurea jew tal-insulina. Jekk jogħġbok, ara taqsima 4 għas-sinjali ta’ twissija ta’ livell baxx ta’ zokkor fid-demm. Jekk qed tieħu wkoll xi sulfonylurea (bħal glimepiride jew glibenclamide) jew insulina, it-tabib tiegħek jista’ jgħidlek biex tittestja l-livelli ta’ zokkor fid-demm tiegħek. Dan ser jgħin lit-tabib tiegħek biex jiddeċiedi jekk id-doża tas-sulfonylurea jew tal-insulina għandhiex bżonn tinbidel.
· Jekk qed tuża l-insulina, it-tabib tiegħek se jgħidlek kif tnaqqas id-doża tal-insulina u jirrakkomandalek li timmonitorja z-zokkor fid-demm tiegħek aktar spiss, sabiex tevita l-ipergliċemija (zokkor għoli fid-demm) u l-ketoaċidożi dijabetika (kumplikazzjoni tad-dijabete li sseħħ meta l-ġisem ma jkunx jista’ jkisser il-glukożju peress li ma jkunx hemm biżżejjed insulina).
•	Warfarin jew mediċini oħra kontra l-koagulazzjoni. Jista’ jkun hemm il-bżonn ta’ ttestjar tad-demm aktar frekwenti biex tiġi stabbilita l-kapaċità tad-demm tiegħek li jikkoagula.

Tqala u treddigħ
Għid lit-tabib tiegħek jekk inti tqila, jekk taħseb li inti tqila, jew jekk qed tippjana li toħroġ tqila. Victoza m’għandux jintuża waqt it-tqala peress li mhux magħruf jekk ma jagħmilx ħsara lit-tarbija li għada ma twelditx.

Mhux magħruf jekk Victoza jitneħħiex fil-ħalib tas-sider għalhekk tużax din il-mediċina jekk qed tredda’.

Sewqan u tħaddim ta’ magni
Livell baxx ta’ zokkor fid-demm (l-ipogliċemija) jista’ jnaqqas il-kapaċità tiegħek li tikkonċentra. Evita li ssuq jew tuża magni jekk tħoss xi sinjali ta’ ipogliċemija. Jekk jogħġbok ara taqsima 4 għas-sinjali ta’ twissija ta’ livell baxx ta’ zokkor fid-demm. Jekk jogħġbok ikkonsulta mat-tabib tiegħek għal aktar informazzjoni dwar dan is-suġġett.
Tagħrif importanti dwar xi ingredjenti ta’ Victoza

Dan il-prodott mediċinali fih anqas minn 1 mmol sodium (23 mg) f’kull doża, jiġifieri essenzjalment ‘ħieles mis-sodium’.

3.	Kif gћandek tuża Victoza

Dejjem għandek tuża din il-mediċina skont il-parir eżatt tat-tabib. Dejjem għandek taċċerta ruħek mat-tabib, mal-ispiżjar jew mal-infermier/a tiegħek jekk ikollok xi dubju.

•	Id-doża tal-bidu hi ta’ 0.6 mg darba kuljum, għal mill-inqas ġimgħa
•	It-tabib tiegħek ser jgħidlek meta tista’ żżidha għal 1.2 mg darba kuljum
•	It-tabib tiegħek jista’ jgħidlek biex iżżid iżjed id-doża għal 1.8 mg darba kuljum, jekk il-glucose fid-demm tiegħek ma jkunx ikkontrollat b’mod adegwat b’doża ta’ 1.2 mg
Tibdilx id-doża tiegħek ħlief jekk it-tabib tiegħek ikun qallek biex tagħmel hekk.

Victoza jingħata bħala injezzjoni taħt il-ġilda. Tinjettax direttament ġo vina jew muskolu. L-aħjar postijiet li fihom tista’ tagħti injezzjoni lilek innifsek huma n-naħa ta’ quddiem tal-koxox, in-naħa ta’ quddiem tal-qadd (l-addome), jew in-naħa ta’ fuq tad-driegħ. Ibdel il-post ta’ fejn tinjetta kuljum sabiex tnaqqas ir-riskju li tiżviluppa xi boċoċ fil-ġilda.

Tista’ tagħti injezzjoni lilek innifsek fi kwalunkwe ħin tal-jum, irrispettivament jekk tkunx kilt jew le. Meta tkun sibt l-aktar ħin konvenjenti tal-jum, hu rakkomandat li tinjetta Victoza bejn wieħed u ieħor dejjem fl-istess ħin.

Qabel ma tuża l-pinna għall-ewwel darba, it-tabib jew l-infermier/a tiegħek ser juruk kif tużaha.
Struzzjonijiet dettaljati għall-użu huma pprovduti fuq in-naħa l-oħra ta’ dan il-fuljett.

Jekk tuża Victoza aktar milli suppost
Jekk tkun ħadt aktar Victoza milli suppost, kellem lit-tabib tiegħek immedjatament. Jista’ jkollok bżonn ta’ kura medika. Jista’ jkollok nawseja, rimettar, dijarea jew zokkor baxx fid-demm (ipogliċemija). Jekk jogħġbok irreferi għal sezzjoni 4 dwar sinjali ta’ twissija ta’ zokkor baxx fid-demm.

Jekk tinsa tuża Victoza
Jekk tinsa tieħu doża, uża Victoza hekk kif tiftakar.
Madankollu, jekk ikunu għaddew ktar minn 12-il siegħa minn meta suppost kellek tuża Victoza, aqbeż id-doża li tkun insejt tieħu. Imbagħad ħu d-doża li jkun imissek tieħu bħas-soltu l-għada.
Tiħux doża żejda addizzjonali jew iżżid id-doża l-għada biex tpatti għad-doża li tkun insejt tieħu.

Jekk tieqaf tuża Victoza
Tiqafx tieħu Victoza mingħajr ma l-ewwel titkellem mat-tabib tiegħek. Jekk tieqaf tużah, il-livelli ta’ zokkor fid-demm tiegħek jistgħu jiżdiedu.

Jekk għandek aktar mistoqsijiet dwar l-użu ta’ din il-mediċina, staqsi lit-tabib, lill-ispiżjar jew lill-infermier/a tiegħek. 


4.	Effetti sekondarji possibbli

Bħal kull mediċina oħra, din il-mediċina tista’ tikkawża effetti sekondarji, għalkemm ma jidhrux f’ kulħadd.

Effetti sekondarji serji
Komuni: jistgħu jaffettwaw sa 1 minn kull 10 persuni
•	Ipogliċemija (livell baxx ta’ zokkor fid-demm). Is-sinjali ta’ twissija ta’ livell baxx ta’ zokkor fid-demm jistgħu jiġu għal għarrieda u jistgħu jinkludu: għaraq kiesaħ; ġilda kiesħa u pallida; uġigħ ta’ ras; tħabbit mgħaġġel tal-qalb; tħossok imqalla’; tħoss ġuħ kbir; tibdil fil-vista; tħossok bi ngħas; tħossok debboli, nervuż/a, ansjuż/a; konfuż/a; ikollok diffikultà biex tikkonċentra, rogħda. It-tabib tiegħek ser jgħidlek kif tikkura livell baxx ta’ zokkor fid-demm u x’għandek tagħmel jekk tinnota dawn is-sinjali ta’ twissija. Hemm ċans ikbar li dan iseħħ jekk qed/a tieħu wkoll xi sulfonylurea jew l-insulina. It-tabib tiegħek jista’ jnaqqaslek id-doża ta’ dawn il-mediċini qabel ma tibda tieħu Victoza.

Rari: jistgħu jaffettwaw sa 1 minn kull 1,000 persuna
•	Forma severa ta’ reazzjoni allerġika (reazzjoni anafilattika) b’sintomi addizzjonali oħra bħal problemi fin-nifs, nefħa fil-griżmejn u l-wiċċ, rata mgħaġġla tal-qalb, eċċ. Jekk ikollok dawn is-sintomi għandek tfittex l-għajnuna medika immedjatament u għid lit-tabib tiegħek mill-aktar fis possibbli.
•	Ostruzzjoni tal-imsaren. Forma severa ta’ stitikezza b’sintomi addizzjonali bħal uġigħ fl-istonku, nefħa fl-istonku, rimettar eċċ. 

Rari ħafna: jistgħu jaffettwaw sa 1 minn kull 10,000 persuna
•	Każijiet ta’ infjammazzjoni tal-frixa (pankreatite). Il-pankreatite tista’ tkun kundizzjoni medika serja, possibbilment ta’ theddida għall-ħajja. Għandek tieqaf tieħu Victoza u tikkuntattja tabib minnufih jekk tinduna b’xi wieħed minn dawn l-effetti sekondarji serji li ġejjin:

	Uġigħ persistenti u sever fl-addome (fil-parti tal-istonku) li jista’ jilħaq għal dahrek, kif ukoll dardir u rimettar, għax jista’ jkun sinjal ta’ infjammazzjoni fil-frixa (pankreatite).

Effetti sekondarji oħra
Komuni ħafna: jistgħu jaffettwaw iżjed minn persuna 1 minn kull 10 persuni
•	Dardir (tħossok qisek ser tirremetti). Din normalment tmur maż-żmien.
•	Dijarea. Din normalment tmur maż-żmien.

Komuni 
•	Rimettar.

Meta tinbeda l-kura b’Victoza, f’xi każijiet jista’ jkollok xi telf ta’ fluwidi/deidratazzjoni, eż. f’każ ta’ rimettar, nawseja u dijarea. Huwa importanti li tevita d-deidratazzjoni billi tixrob ħafna fluwidi.

•	Uġigħ ta’ ras
•	Indiġestjoni
•	Stonku infjammat (gastrite). Is-sinjali jinkludu wġigħ fl-istonku, nawseja u rimettar
•	Mard tar-rifluss gastro-esofagali (GORD). Is-sinjali jinkludu ħruq ta’ stonku.
•	Uġigħ jew nefħa fiż-żaqq (addome)
•	Skonfort addominali
•	Stitikezza
•	Gass
•	Nuqqas t’aptit
•	Bronkite
•	Riħ komuni
•	Sturdament
•	Żieda fir-rata tal-polz.
•	Għeja 
•	Uġigħ fis-snien
•	Reazzjonijiet fis-sit tal-injezzjoni (bħal tbenġil, uġigħ, irritazzjoni, ħakk u raxx)
•	Żieda fl-enzimi pankreatiċi (bħal lipase u amylase).

Mhux komuni: jistgħu jaffettwaw sa 1 minn kull 100 persuna
•	Reazzjonijiet allerġiċi bħal pruritus (ħakk) u urtikarja (tip ta’ raxx fil-ġilda)
•	Deidratazzjoni, xi kultant b’tnaqqis fil-funzjoni tal-kliewi
•	Telqa ġenerali (ma jħossokx tajjeb)
· Ġebel fil-marrara
· Infjammazzjoni fil-bużżieqa tal-marrara
· Tibdil fil-mod ta’ kif jintiegħmu l-affarijiet
· Dewmien biex jitbattal l-istonku.

Mhux magħruf: il-frekwenza ma tistax tiġi stmata mid-data disponibbli
· Boċoċ taħt il-ġilda jistgħu jiġu kkawżati minn akkumulazzjoni ta’ proteina li tissejjaħ amilojd (amilojdożi tal-ġilda; kemm-il darba dan iseħħ mhuwiex magħruf).

Rappurtar tal-effetti sekondarji
Jekk ikollok xi effett sekondarju, kellem lit-tabib, lill-ispiżjar jew l-infermier tiegħek. Dan jinkludi xi effett sekondarju li mhuwiex elenkat f’dan il-fuljett. Tista’ wkoll tirrapporta effetti sekondarji direttament permezz tas-sistema ta’ rappurtar nazzjonali imniżżla f’Appendiċi V. Billi tirrapporta l-effetti sekondarji tista’ tgħin biex tiġi pprovduta aktar informazzjoni dwar is-sigurtà ta’ din il-mediċina.


5.	Kif taħżen Victoza

Żomm din il-mediċina fejn ma tidhirx u ma tintlaħaqx mit-tfal.

Tużax din il-mediċina wara d-data ta’ meta tiskadi li tidher fuq it-tikketta tal-pinna u l-kartuna wara ‘EXP’. Id-data ta’ meta tiskadi tirreferi għall-aħħar ġurnata ta’ dak ix-xahar.

Qabel ma tiftħu:
Aħżen fi friġġ (2°C–8°C). Tagħmlux fil-friża. Żommu ’l bogħod mill-kompartiment tal-friża.

Waqt l-użu: 
Tista’ żżomm il-pinna għal xahar meta tinħażen f’temperatura taħt 30˚C jew fi friġġ (2˚C–8˚C), ’il bogħod mill-kompartiment tal-friża. Tagħmlux fil-friża
Meta ma tkunx qed tuża l-pinna, ħalli l-għatu fuq il-pinna sabiex tilqa’ mid-dawl.

Tużax din il-mediċina jekk is-soluzzjoni ma tkunx ċara u bla kulur jew kważi bla kulur.

Tarmix mediċini mal-ilma tad-dranaġġ jew mal-iskart domestiku. Staqsi lill-ispiżjar tiegħek dwar kif għandek tarmi mediċini li m’għadekx tuża. Dawn il-miżuri jgħinu għall-protezzjoni tal-ambjent.


6.	Kontenut tal-pakkett u informazzjoni oħra

X’fih Victoza
–	Is-sustanza attiva hi liraglutide. 1 ml ta’ soluzzjoni għall-injezzjoni fih 6 mg ta’ liraglutide. Pinna waħda mimlija għal-lest fiha 18 mg ta’ liraglutide.
–	Is-sustanzi l-oħra huma disodium phosphate dihydrate, propylene glycol, phenol, hydrochloric acid (għal aġġustament tal-pH), sodium hydroxide (għal aġġustament tal-pH) u ilma għall-injezzjonijiet.

Kif jidher Victoza u l-kontenut tal-pakkett
Victoza hu fornut bħala soluzzjoni għall-injezzjoni ċara u bla kulur jew kważi bla kulur f’pinna mimlija għal-lest. Kull pinna fiha 3 ml ta’ soluzzjoni, li tforni 30 doża ta’ 0.6 mg, 15-il doża ta’ 1.2 mg jew 10 dożi ta’ 1.8 mg.

Victoza hu disponibbli f’pakketti li jkun fihom 1, 2, 3, 5 jew 10 pinen. Jista’ jkun li mhux il-pakketti tad-daqsijiet kollha jkunu għal skop kummerċjali.
Il-labar mhumiex inklużi.

Detentur tal-Awtorizzazzjoni għat-Tqegħid fis-Suq u l-Manifattur

Novo Nordisk A/S
Novo Allé
DK-2880 Bagsværd
Id-Danimarka

Dan il-fuljett kien rivedut l-aħħar fi 

Sorsi oħra ta’ informazzjoni 

Informazzjoni dettaljata dwar din il-mediċina tinsab fuq is-sit elettroniku tal-Aġenzija Ewropea għall-Mediċini http://www.ema.europa.eu


	ISTRUZZJONIJIET BIEX TUŻA L-PINNA VICTOZA
Jekk jogħġbok aqra sew l-istruzzjonijiet li ġejjin qabel ma tuża l-pinna tiegħek.
Il-pinna tiegħek tiġi fornuta bi 18 mg ta’ liraglutide. Tista’ tagħżel dożi ta’ 0.6 mg, 1.2 mg u 1.8 mg.
Il-pinna Victoza hi maħsuba biex tintuża mal-labar għall-injezzjoni NovoFine jew NovoTwist li jintremew wara li jintużaw u li jkollhom tul ta’ mhux iżjed minn 8 mm u rquqija ta’ 32G (0.25/0.23 mm).
	[image: Vict 2]

	


	Ipprepara l-pinna

Iċċekkja l-isem u l-kulur tat-tikketta tal-pinna tiegħek sabiex taċċerta ruħek li fiha liraglutide. L-użu tal-mediċina l-ħażina jista’ jikkawża ħafna ħsara.

Neħħi l-għatu tal-pinna. 
	


	Iġbed u aqla’ s-siġill protettiv minn labra ġdida li tintrema wara li tintuża. Invita l-labra bi dritt u b’mod issikkat fuq il-pinna tiegħek.

	


	Neħħi l-għatu ta’ barra tal-labra u żommu għal wara.
	


	Neħħi l-għatu ta’ ġewwa tal-labra u armih.
	


	[image: ]	Dejjem uża labra ġdida għal kull injezzjoni. B’hekk tnaqqas ir-riskju ta’ kontaminazzjoni, infezzjoni, telf ta’ liraglutide, labar ibblukkati u dożaġġ li ma jkunx eżatt.
[image: ]	Oqgħod attent/a biex ma tgħawwiġx jew tagħmel ħsara lil-labra.
[image: ]	Qatt m’għandek tipprova tpoġġi l-għatu ta’ ġewwa tal-labra lura fuq il-labra. Tista’ tniggeż lilek innifsek bil-labra.


	Kif tieħu ħsieb il-pinna tiegħek
•	Tippruvax issewwi l-pinna tiegħek jew iżżarmaha.
•	Żomm il-pinna tiegħek ’il bogħod mit-trab, ħmieġ u kwalunkwe tip ta’ likwidi.
•	Naddaf il-pinna b’biċċa drapp imxarrba b’deterġent ħafif. 
•	Tippruvax taħsilha, tgħaddasha jew tillubrikaha – dan jista’ jagħmel ħsara lill-pinna.


	[image: W5]	Informazzjoni importanti
•	Taqsamx il-pinna tiegħek ma’ ħaddieħor.
•	Żomm il-pinna tiegħek fejn ma tkunx tista’ tintlaħaq minn nies oħrajn, speċjalment mit-tfal.
· Ibdel il-post ta’ fejn tinjetta kuljum sabiex tnaqqas ir-riskju li tiżviluppa xi boċoċ taħt il-ġilda.


	Ma’ kull pinna ġdida, iċċekkja l-fluss

Iċċekkja l-fluss qabel l-ewwel injezzjoni b’kull pinna ġdida. Jekk diġà qed/a tuża l-pinna tiegħek mur f’pass H ‘Isselezzjona d-doża tiegħek’.

Dawwar is-selettur tad-doża sakemm is-simbolu tal-verifika tal-fluss ikun allinjat mal-indikatur 
	


	Żomm il-pinna bil-labra tħares ’il fuq. Tektek bil-mod b’sebgħek l-iskartoċċ għal xi ftit drabi. B’hekk jekk ikun hemm xi bżieżaq tal-arja dawn ser jinġabru fin-naħa ta’ fuq tal-iskartoċċ
	


	Żomm il-labra tħares ’il fuq u agħfas il-buttuna tad-doża sakemm 0 mg ikun allinjat mal-indikatur.

Għandha tidher taqtira ta’ liraglutide fuq il-ponta tal-labra. Jekk ma tidher ebda taqtira, irrepeti l-passi E sa G sa erba’ darbiet. 

Jekk tibqa’ ma tara l-ebda qatra ta’ liraglutide, ibdel il-labra u rrepeti l-passi E sa G għal darb’oħra..

Jekk tibqa’ ma tarax qatra ta’ liraglutide, tużax il-pinna. Dan jurik li l-pinna hija difettuża u għandek tuża waħda ġdida.
	


	[image: ]	Jekk tkun waqqajt il-pinna tiegħek fuq wiċċ iebes jew tissuspetta li fiha xi ħaġa ħażina, għandek dejjem tuża labra ġdida, li tintrema wara l-użu u ċċekkja l-fluss qabel ma tinjetta.

	Isselezzjona d-doża tiegħek

Dejjem iċċekkja li l-indikatur jallinja maz-0 mg.

Dawwar is-selettur tad-doża sakemm id-doża meħtieġa tiegħek tkun allinjata mal-indikatur (0.6 mg, 1.2 mg jew 1.8 mg).

Jekk tagħżel doża ħażina bi żball, sempliċement ibdilha billi ddawwar is-selettur tad-doża lura jew ’il quddiem sakemm id-doża korretta tkun allinjata mal-indikatur. 

Oqgħod attent/a li ma tagħfasx il-buttuna tad-doża meta ddawwar is-selettur tad-doża lura, għax liraglutide jista’ joħroġ. 

Jekk is-selettur tad-doża jieqaf qabel id-doża meħtieġa tiegħek tkun allinjata mal-indikatur, ma jkunx baqa’ biżżejjed liraglutide għal doża sħiħa. F’dan il-każ, int tista’ jew:

Taqsam id-doża tiegħek f’żewġ injezzjonijiet:
Dawwar is-selettur tad-doża fi kwalunkwe direzzjoni sakemm 0.6 mg jew 1.2 mg ikun allinjat mal-indikatur. Injetta d-doża. Imbagħad ipprepara pinna ġdida għall-injezzjoni u injetta l-bqija tan-numru ta’ mg biex tlesti d-doża tiegħek.

Tista’ biss taqsam id-doża tiegħek bejn il-pinna kurrenti tiegħek u pinna ġdida jekk imħarreġ jew mgħarraf mill-professjonist fil-kura tas-saħħa tiegħek . Uża l-kalkulatur biex tqassam id-dożi. Jekk taqsam ħażin id-doża, tista’ tinjetta żżejjed jew ftit wisq ta’ liraglutide.

Tinjetta d-doża sħiħa b’pinna ġdida:
Jekk is-selettur tad-doża jieqaf qabel ma’ 0.6 mg jkun allinjat mal-indikatur, ipprepara pinna ġdida u injetta d-doża sħiħa bil-pinna l-ġdida
	


	
· Tippruvax tagħżel dożi oħrajn ħlief dawk ta’ 0.6 mg, 1.2 mg jew 1.8 mg. In-numri fit-tieqa jridu jkunu allinjati preċiż mal-indikatur biex tiżgura li tieħu d-doża korretta 
Is-selettur tad-doża jikklikkja meta ddawru. Tużax dawn il-klikks biex tagħżel l-ammont ta’ liraglutide li għandek tinjetta.
Tużax l-iskala tal-iskartoċċ biex tkejjel kemm liraglutide għandek tinjetta – dan mhuwiex preċiż biżżejjed.. 

	Kif tagħti l-injezzjoni

Daħħal il-labra ġol-ġilda tiegħek billi tuża t-teknika tal-injezzjoni li uriek it-tabib jew l-infermier/a tiegħek. Imbagħad segwi l-istruzzjonijiet t’hawn taħt:

Agħfas il-buttuna tal-injezzjoni sakemm 0 mg ikun allinjat mal-indikatur. Oqgħod attent/a li ma tmissx it-tieqa b’subgħak jew li tagħfas is-selettur mill-ġenb meta tinjetta. Jekk tagħmel hekk, dan jista’ jimblokka l-injezzjoni. Żomm il-buttuna tad-doża magħfusa ’l isfel u ħalli l-labra taħt il-ġilda għal mill-inqas 6 sekondi. Dan biex taċċerta ruħek li tieħu d-doża sħiħa tiegħek. 
	


	Iġbed il-labra ’l barra.
Wara li tagħmel hekk, tista’ tara qatra ta’ liraglutide fit-tarf tal-labra.
Dan hu normali u m’għandu l-ebda effett fuq id-doża li tkun għadek kif ħadt.
	


	Iggwida t-tarf tal-labra ġol-għatu ta’ barra tal-labra mingħajr ma tmiss l-għatu ta’ barra tal-labra.
	


	Meta l-labra tkun mgħottija, imbotta bl-attenzjoni l-għatu ta’ barra tal-labra kompletament fuq il-labra. Imbagħad ħoll il-labra. Armi l-labra bl-attenzjoni u erġa’ qiegħed l-għatu tal-pinna lura fuq il-pinna. 

Meta l-pinna tkun vojta, armiha bl-attenzjoni mingħajr ma jkun hemm labra mwaħħla.Jekk jogħġbok armi l-pinna u l-labra skont il-ħtiġijiet lokali.
	


	[image: ]	Dejjem neħħi l-labra wara kull injezzjoni u aħżen il-pinna tiegħek mingħajr ma jkun hemm labra mwaħħla.
[image: ]	Dan inaqqas ir-riskju ta’ kontaminazzjoni, infezzjoni,telf ta’ liraglutide, labar ibblokkati u dożaġġ li ma jkunx preċiż. 
[image: ]	Persuni li jieħdu ħsieb il-pazjenti jridu joqogħdu attenti ħafna meta jużaw labar użati - biex jipprevenu minn xi ferita mil-labra u biex ma jinfettawx lilhom infushom



























Anness IV 

Konklużjonijiet xjentifiċi u raġunijiet għall-varjazzjoni għat-termini tal-awtorizzazzjoni(jiet) għat-tqegħid fis-suq 











Konklużjonijiet xjentifiċi

Meta jiġi kkunsidrat ir-Rapport ta’ Valutazzjoni tal-PRAC dwar il-PSUR(s) għal liraglutide, il-konklużjonijiet xjentifiċi tal-PRAC huma kif ġej:

Minħabba d-data disponibbli dwar amilojdożi tal-ġilda mil-leteratura medika, rapporti spontanji li f’xi każijiet jinkludu relazzjoni temporali viċina, bijopsija pożittiva u minħabba mekkaniżmu plawżibbli ta’ azzjoni, il-PRAC iqis li relazzjoni kawżali bejn liraglutide u amilojdożi tal-ġilda hija mill-inqas possibbiltà raġonevoli. Il-PRAC ikkonkluda li l-informazzjoni dwar il-prodott ta’ prodotti li fihom liraglutide għandhom jiġu emendati kif xieraq.

Wara li  reġa’ eżamina r-rakkomandazzjoni tal-PRAC, is-CHMP jaqbel mal-konklużjonijiet globali u mar-raġunijiet  għar-rakkomandazzjoni tal-PRAC..

Raġunijiet għall-varjazzjoni għat-termini tal-Awtorizzazzjoni(jiet) għat-Tqegħid fis-Suq 

Abbażi tal-konklużjonijiet xjentifiċi għal liraglutide is-CHMP huwa tal-fehma li l-bilanċ bejn il-benefiċċju u r-riskju ta’ prodott(i) mediċinali li fih/fihom liraglutide ma nbidilx suġġett għall-bidliet proposti għall-informazzjoni tal-prodott.

Is-CHMP jirrakkomanda li t-termini għall-awtorizzazzjoni(jiet) għat-tqegħid fis-suq għandhom ikunu varjati.


1
36
image2.emf
 

Pazjenti b’avveniment   (%)  

Żmien mill - għażla  b’mod arbitrarju   ( xhur )  

Pa zjenti f’riskju  

Sett sħiħ ta’ analiżi   - FAS: full analysis set .  

Pla ċ ebo  

Victoza  

HR: 0.87   95% CI 0.78; 0.97   p<0.001  għal mhux inferjuri   p=0.005  għas - superjorità  

Pla ċ ebo  

Victoza  

4672  

4668  

4587  

4593  

4473  

4496  

4352  

4400  

4237  

4280  

4123  

4172  

4010  

4072  

3914  

3982  

1543  

1562  

407  

424  


Microsoft_Word_Document.docx
 (
407
) (
1543
) (
3914
) (
4010
) (
4123
) (
4237
) (
4352
) (
4473
) (
4587
) (
4672
) (
Pla
ċ
ebo
) (
Victoza
) (
4668
) (
4593
) (
4496
) (
4400
) (
4280
) (
4172
) (
4072
) (
3982
) (
1562
) (
424
) (
Sett 
sħiħ
 ta’ 
analiżi
 -
FAS: full analysis set
.
) (
Żmien
 mill-
għażla
 
b’mod
 
arbitrarju
 (
xhur
)
) (
HR: 0.87
95% CI 0.78; 0.97
p<0.001 
għal mhux inferjuri
p=0.005 
għas-superjorità
) (
Pazjenti
 
b’avveniment
 (%)
) (
Pa
zjenti
 
f’riskju
) (
Victoza
) (
Pla
ċ
ebo
)[image: ]

image1.jpeg








image3.emf
       Hazard Ratio  (95% CI)  Victoza  N   (%)  Placebo   N   (%)  

FAS:  sett sħiħ ta’ analiżi ( f ull analysis se ) t   CI: intervall  ta’ kunfidenza ( c onfidence interval )     MACE:  avvenimenti avversi kardjovaskulari maġġuri   %:  proporzjon f’persentaġġ ta’ suġġetti b’avveniment   N:  numru ta’ suġġetti  

 

 

 

Jiffavorixxi   Victoza  

Jiffavorixxi  Pla ċ ebo  

0.7   0.8   0.9  

1.1  

1.2  

L - għan primarju   –   MACE  

Komponenti tal - MACE:  

 

FAS  

Mewta kardjovaskulari  

Attakk ta’ puplesija li mhijiex fatali  

Infart mijokardijaku li mhuwiex fatali  

MACE   mwassa’  

Żieda ta’ komponenti f’ MACE   mwassa’ :  

A ngina pectoris  li mhijiex stabbli  ( teħid l - isptar )  

Revaskularizzazzjoni koronarja  

Insuffiċjenza tal - qalb   ( teħid l - isptar )  

Għanijiet sekondarji oħra:  

Mewt minn kwalunkwe kawża  

Mewta li mhijiex  kardjovaskulari  

1  

0.87   (0.78 - 0.97)  

0.78    (0.66 - 0.93)  

0.89    (0.72 - 1.11)  

0.88   (0.75 - 1.03)  

0.88    (0.81 - 0.96)  

0.98   (0.76 - 1.26)  

0.91   (0.80 - 1.04)  

0.87   (0.73 - 1.05)  

0.85   (0.74 - 0.97)  

0.95   (0.77 - 1.18)  

608   (13.0)  

219   ( 4.7)  

159    (3.4)  

281    (6.0)  

948    (20.3)  

122   (2.6)  

405   (8.7)  

218   (4.7)  

381   (8.2)  

162   (3.5)  

694   (14.9)  

278    (6.0)  

177    ( 3.8)  

317    ( 6.8)  

1062    (22.7)  

124   (2.7)  

441   (9.4)  

248   (5.3)  

447   (9.6)  

169   (3.6)  

4668   (100)  4672   (100)  


Microsoft_Word_Document1.docx
 (
Jiffavorixxi
 
Pla
ċ
ebo
) (
Jiffavorixxi
 Victoza
)[image: ] (
FAS: 
sett 
sħiħ
 ta’ 
analiżi
 (
f
ull analysis se
)
t
CI:
intervall
  ta’ 
kunfidenza
 (
c
onfidence interval
)
 
MACE: 
avvenimenti avversi kardjovaskulari maġġuri
%: 
proporzjon f’persentaġġ ta’ suġġetti b’avveniment
N: 
numru
 ta’ 
suġġetti
) (
1
) (
0.7
) (
0.8
) (
0.9
) (
1.1
) (
1.2
) (
Victoza 
N
(%)
) (
Placebo
 
N
(%)
) (
Hazard Ratio (95% CI)
) (
0.98
(0.76-1.26)
) (
0.91
(0.80-1.04)
) (
0.87
(0.73-1.05)
) (
0.85
(0.74-0.97)
) (
0.95
(0.77-1.18)
) (
0.88 
(0.81-0.96)
) (
0.88
(0.75-1.03)
) (
0.89 
(0.72-1.11)
) (
0.78 
(0.66-0.93)
) (
0.87
(0.78-0.97)
) (
L-
għan
 
primarju
 – MACE
) (
Komponenti
 
tal
-
MACE:
) (
FAS
) (
Mewta
 
kardjovaskulari
) (
Attakk ta’ puplesija li mhijiex fatali
) (
Infart
 
mijokardijaku
 li 
mhuwiex
 
fatali
) (
MACE
 
mwassa
’
) (
Żieda ta’ komponenti f’
MACE
 mwassa’
:
) (
A
ngina pectoris 
li mhijiex stabbli 
(
teħid l-isptar
)
) (
Revaskularizzazzjoni
 
koronarja
) (
Insuffiċjenza
 
tal-qalb
 (
teħid
 l-
isptar
)
) (
Għanijiet
 
sekondarji
 
oħra
:
) (
Mewt
 
minn
 
kwalunkwe
 
kawża
) (
Mewta
 li 
mhijiex
 
kardjovaskulari
) (
122
(2.6)
) (
405
(8.7)
) (
218
(4.7)
) (
381
(8.2)
) (
162
(3.5)
) (
124
(2.7)
) (
441
(9.4)
) (
248
(5.3)
) (
447
(9.6)
) (
169
(3.6)
) (
4672
(100)
) (
4668
(100)
) (
1062 
(22.7)
) (
317 
(
6.8)
) (
177 
(
3.8)
) (
278 
(6.0)
) (
694
(14.9)
) (
948 
(20.3)
) (
281 
(6.0)
) (
159 
(3.4)
) (
219
(
4.7)
) (
608
(13.0)
)[image: ]  	

image1.jpeg







image2.emf

 


 





image4.jpeg
Labra (ezempju)

Ghatu ta’  Ghatu ta’
barra tal- gewwatal-
labra labra

Labra

Sigill
protettiv

|
-,
|





image5.wmf
 

G

h

atu tal

-

pinna

 

Simbolu tal

-

verifika tal

-

fluss

 

Skarto

cc

 

Tieqa

 

 

Buttuna 

tal

-

injezzjoni

 

Indikatur

 

Kejl tal

-

iskarto

cc

 

Pinna 

Victoza 

 

Selettur tad

-

doża

 


oleObject1.bin
[image: image1.jpg]





Simbolu tal-verifika tal-fluss







Buttuna tal-injezzjoni







Indikatur







Pinna Victoza 







Tieqa 







Selettur tad-doża







Kejl tal-iskartoċċ







Skartoċċ







Għatu tal-pinna












image6.wmf
 

A

 


oleObject2.bin
[image: image1.jpg]





















A
























































image7.wmf
 

B

 


oleObject3.bin
[image: image1.jpg]





















B
























































image8.wmf
 

C

 


oleObject4.bin
[image: image1.jpg]





















C
























































image9.wmf
 

D

 


oleObject5.bin
[image: image1.jpg]





















D
























































image10.png




image11.wmf
 

E

 

Isselezzjonat 

is

-

simbolu tal

-

ivverifikar

 

tal

-

fluss

 


oleObject6.bin
[image: image1.jpg]





Isselezzjonat is-simbolu tal-ivverifikar tal-fluss







E












image12.wmf
 

F

 


oleObject7.bin
[image: image1.jpg]





















F
























































image13.wmf
 

G

 


oleObject8.bin
[image: image1.jpg]





















G
























































image14.wmf
 

H

 

Isselezzjonati 

0.6 mg 

 

Isselezzjonati 

1.2 mg 

 

 

Isselezzjonati 

1.8 mg 

 

 


oleObject9.bin
[image: image1.jpg]W\“@ CICIE)







Isselezzjonati 1.8 mg 











Isselezzjonati 1.2 mg 











Isselezzjonati 0.6 mg 







H












image15.wmf
 

I

 


oleObject10.bin
[image: image1.jpg]





















I
























































image16.wmf
 

J

 


oleObject11.bin
[image: image1.jpg]





















J
























































image17.wmf
 

K

 


oleObject12.bin
[image: image1.jpg]





















K
























































image18.wmf
 

L

 


oleObject13.bin
[image: image1.jpg]





















L
























































